
Brevet. 

Xlvor  Gangstien  slynger 
Sig  under  Møens  Klint, 
Der  gik  Eiler  Svane 
En  Qvæld  med  sin  Flint; 
En  Ørn  med  brede  Vinger 
Over  hans  Skulder  hang, 
Den  skød  han  hist  i  Bugten 
Paa  sin  ensomme  Gang. 

Hvor  Trinet  er  hugget 
I  Kridtstenen  ud. 
Han  stiger  opad  Skrænten 
Blandt  Brægnernes  Skud. 
Da  standsed  han  forundret 
Paa  Styrtningens  Kant 
Og  stirred  mod  et  Lysglimt, 
Der  kom  og  forsvandt. 

Fra  Slotsgavlens  Rifter 
Det  lyste  ham  imod, 
Han  skued  opad  Klinten, 
Den  som  en  Kirke  stod, 
G  o  thi  sk  og  mægtig. 
Med  Takker  og  Spir 
Og  forkalkede  Snørkler 
Som   en  udvendig  Zir. 

Han  lytter  i  Natten, 
Da  til  hans  Øre  naaer 
En  Strøm  af  fjerne  Toner, 
Der  over  Bugten  gaaer; 
Snart  dæmpet  den  klinger, 
Snart  bruser  den  stærk, 
Det  var,   som  om  han  hørte 
Et  lønligt  Orgelværk. 

Da  knæler  han  i  Stilhed 
Paa  Kridtstenens  Blok, 
Mens  Brægnerne  bevæge 
Deres  viftende  Flok; 
Mod  Himmelhvælvets  Buer 
Han  løfter  sit  Blik 
Og  korser  sig  og  gruer 
Ved  den  sære  Musik. 


Han  reiser  sig  atter 

Ved  det  tunge  Gevær, 

Da  træder  ham  en  Skikkelse 

Paa  Gangstien  nær, 

Saa  høi  i  Maanelyset 

For  Eiler  der  staaer 

En  Munk  i  en  Kutte 

Og  med  graasprængte  Haar. 

Af  Barmen  han  drager 
Et  sammenlagt  Brev 
Og  rækker  det  til  Eiler: 
„Spørg  ei,  hvem  der  skrev! 
Slotsherren  paa  Rosenborg 
Du  bringe  det  til, 
Din  Løn  kan  Du  hente 
Her,  om  Du  vil!" 

Saa  vinked  han  til  Afsked 

Og  vendte  sig  om 

Og  svandt  i  Klintens  Skygge, 

Saadan  som  han  kom ; 

En  Løndør  sig  lukked 

I  Kridtstenens  Lag, 

Og  Eilers  Hjerte  banked 

Med  urolige  Slag. 


Han  skjælved  og  vakled 
Med  Brevet  i  Haand, 
Det  var,  som  om  han  skued 
En  Fortidens  Aand; 
Fra  Klinten  han  iled 
Til  Jægerhusets  Favn 
Og  pakked  sin  Randsel 
Og  drog  til  Kjøbenhavn. 


Eidderen, 

lu.  en  s  Aftensolen  daler 
I  prægtigt  Piirpurskjær 
Og  sine  Iloser  maler 
Blandt  Kastaniernes  Træer, 
Den  sidste  Straale  falder 
Med  Vemod  og  Sorg 
Paa  Slottet  hist,   det  høie. 
Det  røde  Rosenborg. 

Det  kneiser  stolt  i  Lunden 
Med  Taarnene  paa 
Og  lig  en  tornet  Rose 
I  Qveld  det  monne  staae. 
De  gyldne  Fløie  dreie 
Deres  hamrede  Blad 
For  Vinden,  der  vifter 
Og  skiller  Løvet  ad. 


Det  danske  Vaaben  luer 
Over  Porttaarnets  Uhr, 
Og  Svaler  bygge  Rede 
Paa  Karnappernes  Bur, 
De  faste  Mures  Gjerde 
Forkynde  for  Enhver, 
At  Christian  den  Fjerde 
Har  reist  sin  Throne  her. 

Ved  Vindebroen  vanker 
En  Drabant  med  sit  Spyd, 
I  Haugen  prange  Blomster 
Fra  Nord  og  fra  Syd; 
Hist  blandt  de  gyldne  Linde 
Om   Springvandets  Dands 
Der  modtes  Eiler  Svane 
Og  Jomfru  Rosenkrands. 

Han  stod  saa  beskeden, 
Saa  mandig  og  skjon. 
Med  faste,  stoble  Former 
I  Jægerdragten  grøn; 
Hun  blussed  saa  undselig 
Og  modtog  hans  Haand, 
Det  var,  som  om  hun  droges 
Af  usynlige  Baand. 


Han  trak  hende  nærmere 

Ind  til  sin  Barm, 

Hun  gled  imod  sin  Villie 

I  hans  kraftige  Arm. 

Et  Blik  fløi  mellem  Begge 

Med  unævnelig  Lyst, 

Han  smilte,   og  hun  rødmed 

Og  sank  til  hans  Bryst. 

„Jeg  bragte  Eders  Fader 
Et  hemmeligt  Brev," 
Tog  Eiler  tilorde, 
„En  Ukjendt  det  skrev. 
En  Løn  blev  mig  lovet, 

0  !  Lønnen   svigted  ei ; 
Thi  Eder,  Jomfru  Kirsten! 
Jeg  traf  paa  min  Vei." 

Da  Eiler  dette  sagde, 

1  Haven  paastand 

En  mægtig  Skygge  lagde 
Sig  af  en  mægtig  Mand. 
Hvor  Gangstien  dreied 
Om  et  Rosenbeds  Kant, 
Frem  traadte  en  Ridder 
Af  den  hvide  Elephant. 


Høit  i  hans  Hat  der  vaied 
En  prægtig  Fjederbusk. 
Og  let  for  Vinden  svaied 
Fletningens  Dusk. 
Foroven  Kniplingskraven 
Bredt  udfoldet  var. 
Og  strengt  han  stod  uied  Staven 
For  det  skjælvende  Par. 

„Ja  saa!  et  Stevnemøde 

I  Aftensolens  Glands, 

Og  med  en  simpel  Skytte   — 

Ah!    Jomfru  Rosenkrands! 

Til  Eders  egne  Fæller 

I  holde  jer  næst; 

Thi  lige  Born,  det  veed  I, 

De  lege  altid  bedst!" 

Saa  vinked  han  Drabanten 

At  følge  Kirsten  bort, 

Og  mod  den  stakkels  Eiler 

Han  fatted  sig  kort: 

„Naar  I  har  Skjold  og  Spore 

Fortjent  i  Slagets  Dands, 

Da  kan  I  atter  beile 

Til  Jomfru  Rosenkrands!" 


Saa   vendte  han  ham  Ryggen 
Og  op  mod  Borgen  gik, 
Aftensolen  shiktes 
I  samme  Øieblik. 
I  Haven  sig  fordybed 
Eiler  med  sin  Sorg, 
Mens  Stjernerne  tindred 
Over  Rosenborg. 

Christoffer  Rosenkrands. 


X  aa  Himlens  Befæstning 

De  dunkle  Skyer  laae 

Saa  truende  og  mørke, 

Saa  tunge  og  graae. 

I  Hallen  paa  Rosenborg 

Kong  Christian  stod 

Og  traadte  hen  til  Yindvet 

Med  Spore  paa  sin  Fod. 

Han  stirred  ud  i  Veiret 
Saa  tænksom  og  mørk. 
Der  drev  de  vaade  Skyer 
Igjennem  Luftens  Ork. 
Han  retted  paa  sin  Kjortel 
Med  Guldbræmmens  Zir 
Og  holdt  i  sin  Hoire 
Et  beskrevet  Papir. 

I  Stuen  hist  ved  Døren, 

Nær  den  hugne  Kamin, 

Der    stod  Christoffer  Rosenkrands 

Saa  bleg  som  et  Lin; 

Forover  halvt  bedet 

Han  vented  Kongens  Dom, 

Og  dreied  sin  Guldring 

I  Forlegenhed  om. 

Ved  Kongens  Fødder  hvilte 
Den  brandgule  Hund, 
Den  bjæffed  ad  Rosenkrands 
Og  knurred  en  Stund. 
Det  var  paa  den  mørke. 
Den  taageslørte  Dag, 
Som  Hunden  kunde  ane 
Den  Skjændiges  Bedrag. 

Kong  Christian  nøie  grunded 
Og  lob  med  kløgtigt  Blik 
Documentet  igjennem 
Til  Punkt  og  til  Prik. 
„Forskrivninoren  er  rio^tio^ 
Og  udstedt  uden  Skjul 
Aar  sextenhundred  og  fire 
Og  undertegnet   „Juul" ! 

„Men  Enkens  Graad",  lian  mumled, 

„Hendes  Tro  paa  sin  Sag, 

Hendes  faste  Forsikkring 

Om  Svig  og  Bedrag!" 

Da  saae  han  ud  af  Vindvet, 

Hvor  Skyerne  graae 

Fordelte  sig  pludselig 

Paa  Himmelens  Blaa. 


Igjennem  Slottets  Ruder 
En  Solstraale  faldt 
Saa  klar  og  saa  skinnende 
Paa  Kongens  Gestalt, 
En  Straale  Lyset  sendte 
For  første  Gang  idag, 
Den  klared  Kongens  Aasyn 
Og  den  svævende  Sag. 

Den  tændte  Kongens  Tanke 

Til  skarpere  Syn, 

Og  slog  ned  i  hans  Hjerte 

Som  et  himmelsendt  Lyn. 

Med  Kraft  han  Documentet 

Op  for  Lyset  holdt 

Og  vendte  sig  mod  Rosenkrands 

Ædel  og  stolt. 

„Paa  Anno  fire  lyder 
Dit  fule  Document, 
Men  Anno  otte  staaer  jo 
I  Papiret  indbrændt; 
Hvi  satte  Anno  fire 
Eders  Haand  I  paa  Spil 
Og  skrev  paa  Paj^iret, 
Der  endnu  ei  var  til?" 

I  Skyggen-  tumled  Rosenkrands 

Paa  Fliserne  om, 

I  Lyset  stod  Kong  Christian 

Og  fælded  sin  Dom : 

„Til  Landsthing  skal  I  stævnes 

Af  os  i  Skanderborg, 

Fru  Juul  og  hendes  Smaabørn 

Forløses  af  Sorg!" 

Saa  greb  han  Sølverklokken, 
Og  snart  og  inden  kort 
Af  Vaabenherolder 
Førtes  Rosenkrands  bort; 
Taknemlig  Kongen  hæved 
Sin  Sjæl  til  Seirens  Gud, 
Der  sendte  Lysets  Straale 
Igjennem  Mørket  ud. 

I  Blaataarn. 

ctoberstormen  sused 
I  vilde  Kast  og  Sted, 
Og  Veirhanen  hvined 
Og  klaged  sin  Nød, 
I  Taarnet  derinde, 
Bag  det  aflukte  Hvælv 
Rosenkrands  grunded 
Og  gik  i  sig  selv. 

Vel  bar  han  ingen  Lænker, 
Dog  laa  der  en  Vægt 
Af  Jern  paa  hans  Hjerte 
Ved  Tanken  om  hans  Slægt; 
Sin  Skjændsel  ud  han  maalte, 
Og  nu  som  aldrig  før 
Han  angred  sin  Brode, 
Da  det  raslede  ved  hans  Dør. 

Og  Slutteren  tumled 
Med  Laas  og  in  ed  Slaa 
Og  stødte  Laagen  op 
Til  den   usselige  Vraa. 
En  tilsløret  Qvinde 
Ind  til  Fangen  gik, 
Da  hun  kasted  sin  Kaabe, 
Stod  Kirsten  for  hans  Blik. 

Uordentligt  Lokkerne 
Om  hendes  Nakke  hang, 
Den  fine  Skabning  zittred 
Under  Trængsel  og  Tvang. 
Mens  Taarerne  strømmed. 
Hun  vaklende  stod 
Og  stammede:   „Fader!" 
Og  sank  for  hans  Fod. 

„Jeg  er  ei  din  Fader!" 
Det  fra  hans  Læbe  lød, 
„Du  deler  ei  min  Skjændsel, 
Min  Skam  og  min  Nød!" 
„„Forskudt!""   skreg  Kirstine 
I  Fortvivlelsens  Hast, 
Og  Stormen  slog  i  Gittret 
Med  nye  Greb  og  Kast. 

„Dit  Stamnavn  er  Rønnov, 
Din  Fader  —  Bisp  Hans 
I  Klinten  hist  paa  Møen 
Med  Stav  og  Monstrans. 
Fra  Danmark  landflygtig, 
Som  god  Katholik 
Han  boer  nu  i  Klinten 
Og  øver  der  sin  Skik." 

„En  Hemmelighed  ruger 
Der  over  hans  Bo, 
Og  Du  er  hans  Datter 
Og  deler  hans  Tro, 
Af  Blomster  og  Billedværk 
Din  Bønnebog  er  fuld. 
Hvor  Helgener  straalc 
Med  Glorier  af  Guld!" 

„I  Løndom   Du  dyrked  jo 
Bestandig  din   Gud 
Som  de  andre  Papister, 
Der  drog  af  Landet  ud. 
For  at  skjule  dit  Udspring, 
Din  Tro  og  din   Slægt 
Tog  jeg  Dig  saa  tidligt 
Alt  i  min  Varetægt!" 


17 


„„En  Rønnov  —  min  Fader!"" 
—   „Ja  vist!   Du  stammer  ned 
Fra  Bispen,   der  svælted, 
Til  her  han  Døden  led. 
Hin  roeskildske  Hyrde, 
Der  med  Lutherdommen  stred, 
Til  hans  Krumstav  i  Døden 
Af  Hænderne  gled." 

„„Han  døde  her?""  —  „Ja  netop! 
I  Kamret  hernæst 
Foruden  Sacramente, 
Skjondt  selv  han  var  Præst!" 
Nu  Rosenkrands  sig  reiste 
Og  bortskød  høi  og  hel 
Den  rudrede  Tavle 
I  det  gamle  Panel. 

En  Hvælving  sig  aabned 
Med  buet  Loft  og  Gluk, 
Bort  Flagermusen  sværmed. 
Og  Stormen  drog  et  Suk. 
Med  viftende  Lampe 
Tren  Rosenkrands  derind, 
Kirstine  ham  fulgte 
Med  sært  bevæget  Sind. 

Paa  Midten  af  Gulvet 
Stod  et  Bord  der  af  Sten 
Med  et  Dødningehoved 
Og  to  korslagte  Ben. 
En  Bibel  og  et  Timeglas 
Blandt  Knoklerne  man  saa, 
Og  Støvet  kasted  Glimmersand 
I  tætte  Lag  derpaa. 

Men  paa  et  lille  Alter 
I  en  afsides  Krog 
Der  stod  et  Crucifix 
Bag  en  opslagen  Bog; 
Og  Korset  var  af  Ibenholt, 
Og  Christus  hang  derpaa 
Af  Elphenben  udskaaret 
Og  med  Sølvnagler  smaa. 

„Din  Fader  har  mig  skikket 
Fornylig  et  Brev, 
En  Ungersvend  det  bragte, 
See  her,  hvad  han  skrev. 
Han  spørger  om  sin  Datter 
Og  ønsker,  at  hun  selv 
Skal  bringe  Crucifixet 
Til  hans  hellige  Hvælv." 

„Thi  Korset  inaa  du  vide. 
Der  gjemtes  med  Flid, 
Er  et  katholsk  Klenodie 
Fra  Absalons  Tid. 
Med  Staven  det  fulgte 
Paa  den  roeskildske  Stol 
Ned  til  Joachim  Rønnov, 
Der  sidst  jo  befoel." 

„Din  Oldefa'er  benytted 
Hint  Kors  til  dagligt  Brug 
Og  altid  stod  det  stillet 
Paa  hans  Disk  og  hans  Dug. 
Selv  i  den  sidste  Krampe 
Han  trykked  det  tæt 
Til  sin  blegnende  Læbe 
I  det  sidste  Aandedræt." 

„Du  bringe  det  med  Omhu 
Og  Snilde  her  fra  Øen 
Ned  til  din  Faders  Kirke 
I  Klinten  paa  Møen." 
Saa  greb  han  Crucifixet 
Med  den  dreiede  Fod 
Og  gav  det  til  liden  Kirsten, 
Der  to«:  det  imod. 

Saa  traadte  de  tilbage 
Fra  Hvælvet  igjen 
Til  det  yderste  Fængsel 
Over  Stengulvet  hen; 
Of]j  Rosenkrands  lukked 
Det  brøstfældige  Panel, 
I  Pigens  Hænder  glimted 
Crucifixets  Juvel. 

Snart  under  Silkekaaben 
Klenodiet  hun  holdt, 
Og  Slutteren  tumled 
Med  Stang  og  med  Bolt; 
Fra  Rosenkrands  hun  skiltes 
Med  Graad   og  Smerteveer 
Og  ilte  ned  af  Trappen 
Og  saae  ham  aldrig  meer. 

Han  under  Bødlens  Øxe 
Maatte  række  sin  Hals, 
Hans  Skjold  blev  brudt  istykker, 
Hans  Gods  budt  tilfals; 
Den  gyldne  Ridderkjæde 
Blev  slidt  fra  hans  Favn, 
Hans  Spore  slængt  i  Skarnet, 
Og  beskjæmmet  hans  Navn. 

Hans  RønnoY. 


JJen  svale  Aften  dæmred, 
Løvet  faldt  i  Høst, 
Og  Fiildmaanen  straaled 
Over  Klintrækkens  Kyst. 
I  Brændingen  viigged 
Mod  Land  sig  Havet  ind. 
Og  Bølgerne  skvulped 
I  det  zittrende  Skin. 


Fra  Skoven  hist  paa  Toppen 
Af  den  takkede  Skrænt 
Fløi  Bladene  i  Stormen, 
Af  Hvirvelvinden  vendt. 
De   dandsed  i  Sandet 
Som  Guldhjerter  smaa 
Og  flagred  over  Vandet 
Langt  ud  i  det  Blaa. 

Under  Slotsgavlens  Mure, 
Der  som  gothiske  Spir 
Sig  hæved  i  Natten 
Med  Forkalkningens  Zir, 
Der  færdedes  en  Qvinde 
Med  et  flagrende  Slør 
Paa  Veie,  kun  betraadte 
A£  de  Fredløse  før. 


Hun  standsed  og  lytted; 
Thi  ud  fra  Klinten  gik 
En  stille  og  dæmpet 
Men  dog  brusende  Musik. 
Det  klang  som  Orgeltoner 
Fra  Klintens  dybe  Ur, 
Hun  banked  paa  en  Løndør 
I  den  mosgroede  Mur. 

Hun  vented  og  lytted. 
Snart  i  en  blød  Accord 
Sig  Tonerne  tabte 
Og  døde  stille  bort, 
Da  aabned  sig  Døren, 
Og  liden  Kirsten  saae 
En  høi  og  mægtig  Skikkelse 
Med  Munkekutte  paa. 

En  Rosenkrands  fra  Beltet 
Og  ned  til  Knæet  naaer, 
Tonsuren  staaer  tegnet 
I  det  graasprængte  Haar. 
I  Haanden  en  Fakkel 
Han  hæver  streng  og  strix  — 
Da  fremviser  Pigen 
Det  store  Crusifix. 

„Fra  Rosenkrands  jeg  kommer!" 

Stammer  hun  bly; 

Fra  hans  Øie  gaaer  et  Solglimt 

Gjennem  Aasynets  Sky. 

Han  drager  hende  efter  sig 

I  Hulens  dunkle  Gang, 

Og  Døren  faldt  i 

Med  en  underlig  Klang. 

Dybt  i  den  snevre  Grotte 
Sig  Fodstien  snoer, 
Der  falder  Dryp  fra  Muren, 
Hun  følo^er  hans  Spor. 
Foran  gaaer  han  med  Faklen 
Lydløst  som  en  Aand, 
Hun  holder  Crucifixet 
Med  skjælvende  Haand. 

Igjennem  mange   Snirkler 
De  til  en  Hule  naaer, 
Hvor  Absalons  Billed 
Over  Slagbænken  staaer; 
Der  Faklen  han  planter 
I  en  Ring  af  Metal. 
Der  var  hans  stille  Celle, 
Hans  skjulte  Klosterhal. 

Mod  Kirsten  han  sig  vender, 
Bevæget  og  varm, 
Og  aabner  sine  Arme, 
Hun  synker  til  hans  Barm: 
„Min  Fader ?"  —  „  „Ja ! "  "  han  svarer 
Med  skjælvende  Rest, 
„„Og  her  min  elskte  Datter 
Jeg  trykker  til  mit  Bryst!"" 

„Min  Moder?"    Kirsten  stammed. 

„„Ak!  tidligt  min  Viv 

Sig  boied  i  Døden, 

Knækket  som  et  Siv. 

I  Trediveaarskrigen, 

I  Vallensteins  Leir 

Vi  mødtes  og  formæltes 

Efter  en  vunden  Seir!"" 

Paa  Hjelmen  han  peged, 
Paa  Spyd  og  paa  Stang, 
Der  hist  paa  en  Knage 
Over  Rustningen  hang: 
„„Sorn  Absalon  jeg  brugte 
I  Kampen  først  mit  Sværd, 
Og  siden  Hyrdestaven 
Iløn  jeg  førte  her! 


Nu  skal  Du  hos  mig  blive 
Og  i  min  Celle  boe, 
Du  seer,  her  er  Husrum 
Og  Plads  nok  til  To."" 
Med  disse  Ord  han  aabned 
En  liden  Dør  paaskraa, 
Hvor  der  var  redt  et  Leie 
For  Kirsten  af  Straa. 


Saa  greb  han  Crucifixet 
Med  vildt,  begjærligt  Blik: 
„„Det  roeskildske  Klenodie 
Dog  Rønnovs  Arving  fik, 
Som  apostolisk  Hyrde 
Den  sidste  Plads  jeg  har 
I  Rækken  fra  Joachim   Rønnov 
Og  op  til   Ansgar!"" 

Saa  svandt  han  i  en  Aabning 

Af  den  hvælvede  Gang 

Og  vinked  ad  Kirstine, 

Der  sin  Uro  betvang. 

„„Til  Kirken!""  tyst  han  hvisked, 

„„Du  følge  mig  blindt 

Til  den  hemmelige  Kirke 

I  Møens  hvide  Klint!"" 

Den  hemmelige  Kirke, 


L  Slotsgavlens  Indre, 

Paa  Kysten  af  Øen, 

Der  hvælved  sig  en  Kirke 

I  Barmen  af  Møen; 

De  lønlige  Krypter 

Af  Kalk  og  Granit 

Sig  løfted  under  Klinten 

Paa  Piller  af  Kridt. 

Der  sysled  travle  Munke 
Med  Vievandets  Kar, 
Der  brændte  Blus  og  Lamper 
Bag  Krystalkuplers  Glar, 
Der  straaled  Helgenbilleder 
Paa  guldflammet  Grund, 
Der  toned  Sang  og  Messe 
I  Midnattens  Stund. 


Og  dybt  i  Kirkens  Baggrund 
I  lange  Rækker  staae 
De  høie  Orgelpiber 
Med  Englehov'der  paa; 
Med  gyldne   S era^^li vinger, 
Med  Basuner  og  Spyd 
Sangværket  klinger 
Med  brusende  Lyd. 


I  den  modsatte  Ende 

Over  Alteret  sees 

Gethsemane  Have 

I  Lampetternes  Kreds. 

Der  prange  friske  Blomster, 

Asters  og  Georgin, 

I  lange,   slebne  Yaser 

Paa  Alterbordets  Lin. 

Og  midt  i  Blomsterkrandsen 

Blandt  Voxkjerter  ni 

Straaler  Guldmonstransen 

Med  Hostien  i. 

De  gyldne  Kar  fra  Esrom, 

Fra  Roeskild  og  Ry 

For  Lutherdommen  flygted 

Og  fandt  her  et  Ly. 


Paa  Gulvet  stande  Bænke 
TH  Meiiigliedens  Tarv. 
De  sidste  Katholiker. 
Hvis  Tro  gik  i  Arv. 
I  Sværme  over  Oen 
De  spredte  sig  ud 
Og  samles  her  i  Klinten 
For  at  dyrke  deres  Gud- 
Ved  Aftentid  de  komme 
Og  gaae  ved  IVIidnat  bort. 
Ad  Klintens  dunkle  Gange 
De  snige  sig  fort. 
Igjennem  Skjul  og  Skove 
De  vandre  saa  frem 
Og  naae  ?  dybest  Løndom 
Det  straatakte  Hjem. 

Hmt  Litaniet  klinger. 
Da  træder  Rønnov  ind 
Med  Stav  og  Bispebue 
I  Kjertemes  Skin. 
Der  glimter  Guld  og  Perler 
I  bans  K^aabe  saa  lang, 
Høitideligt  ban  Vrider 
Op  gjennem  Kirkens  Gang. 

Han  standser  under  Korets 
Arabesker  og  Baand, 
Crucifixet  han  holder 
I  sin  knoklede  Haand, 
Paa  Altrets  Purpurdække 
Han  stiller  det  hen, 
Og  løfter  saa  sin  Stemme, 
Der  klinger  igjen. 

„Klenodiet,  det  dyre, 
Er  atter  i  vor  Magt, 
Derom  holdt  Herrens  Engle 
I  Roeskild  fordum  Vagt. 
Os  Absalon  det  skjænked 
Freidig  og  fro 
I  den  sande  Guds  Kirkes 
Saliggj ørende  Tro! 

En  Qvinde  har  det  hidbragt. 

Uskyldig  og  hvid. 

Hun  nærmer  sig;  Guds  Moder 

Signe  hendes  Id! 

I  Bekj endelsens  Iver 

Fornye  hun  vil 

Den  Pagt,  ifølge  hvilken 

Hun  hører  os  til!" 

Da  traadte  liden  Kirsten 

Ad  Kirkedøren  ind 

Med  Perler  smaa  i  Haaret 

Og  Taarer  paa  Kind. 

Hun  nærmed  sig  blufærdig 

Med  tøvende  Skridt, 

Et  Slør  hang  ned  ad  Nakken, 

Og  hun  var  klædt  i  Hvidt. 

For  Altret  hun  bekræfted 

Sin  fædrene  Tro 

Og  kyssed  Jomfru  Marias 

Baldyrte  Silkesko; 

Da  bruste  Orglets  Toner 

Og  Munkens  Messe  klang, 

Og  under  Klintens  Hvælving 

Lød  Menighedens  Sang. 

Den  toned  i  Natten 
Saa  dæmpet  og  tyst 
Derude  under  Klinten 
Langs  den  takkede  Kyst. 
I  Maanelyset  hæved 
Med  Forkalkningens  Zir 
Paa  den  hemmelige  Kirke 
Sig  de  gothiske  Spir. 

Klintekongen, 


-llist  i  det  hugne  Sæde 
Paa  Kridtmassens  Top, 
Hvor  Dødelige  sjeldent 
Kun  vove  sig  op, 
Der  sidder  Klintekongen 
I  Sølvmorets  Skrud 
Og  skuer  over  Havet 
Og  Skibene  ud. 

Han  tænker  paa  sin  Vælde 
Og  paa  sit  Kongedom, 
De  høie,  hvide  Tinder 
Med  Løvskove  om. 
Han  følte  i  Aarhundreder 
Sig  mægtig  og  sta^.rk, 
Og  naar  Skibene  stranded, 
Saa  var  det  hans  Værk. 


33 

Da  hører  han  pludselig 
Den  hellige  Musik; 
Fra  Slotsgavlens  Rifter 
Den  brusende  gik. 
Han  reiser  sig  i  Harme 
Ved  den  tonende  Sang, 
Og  løfter  sine  Arme 
Til  Trudsel  og  Tvang. 

Da  aabner  sig  en  Bue 
I  Klintkii^kens  Mur, 
Et  gothisk  Kirkevindve 
I  den  mosdækte  Ur. 
En  Lysstrøm  der  bølger 
Fra  Kjerternes  Glands 
Dybt  inde  fra  Kirken 
Og  ud  paa  Bølgens  Dands. 

Og  Klintekongen  gruer 
Og  fnyser  af  Harm, 
Han  Crucifixet  skuer 
I  Kridtklintens  Barm; 
Høit  Rønnov  det  løfter 
Og  træder  saa  frem 
Paa  de  liugne  Altaner 
Om  Klintkirkens  Gjern. 

Høit  løfter  han  Korset 
Med  Christi  Legem  paa, 
Af  Elplienben  udskaaret 
Og  med  Sølvnagler  smaa, 
Da  hyler  Klintekongen 
Forfærdeligt  derved, 
Og  styrter  fra  sin  Throne 
I  Afgrunden  ned. 

Men  ud  paa  Dybet  ruller 

Under  susende  Larm, 

Trukken  af  sorte  Heste 

En  luende  Karm. 

Paa  svovlblaa  Hynder    sidder 

Den  styrtede  Drot, 

Ad  Rygen  til  han  kjorer 

Fra  sit  takkede  Slot. 


Og  Munkene  med  Messe 

Følge  hans  Fart 

Og  vifte  med  deres  Faners 

Silkestandart. 

Snart  svinder  han  i  Natten, 

Og  Vindvet  lukkes  til, 

Og  Sangene  forstumme 

Og  Orgelets  Spil. 


35 


Men  oppe  paa  Klinten 
I  den  ledige  Stol, 
Hvor  Klintekongen  længe 
Med  sit  Scepter  befoel, 
Der  daled  en  mægtig, 
En  bredvinget  Ørn 
Og  bygged  sin  Rede 
Af  Torn  og  af  Tjørn. 

Den  hvide  Pige. 


JJet  stunded  imod  Yinter, 
Marken  øde  laa, 
Rønnen  stod  i  Skoven 
Med  tunge  Klaser  paa, 
Iblandt  de  gyldne  Kroner 
I   Solen  den  svang 
De  røde  Bær,  der  yndigt 
Og  klyngevis  hang. 

Tilbage  til  sin  Moder 
Eiler  var  vendt, 
I  en  Udkant  af  Skoven 
Laa  Huset  bag  en  Skra^nt, 
Foran  en  Strimmel  Have 
Med  Stokrosers  Hegn, 
Hvor  Brøndvippen  knaged 
I  den  landlige  Egn. 

Men  Eiler  skyede  Hjemmet, 
Snart  gik  han  paa  Jagt 
Med  Bøssen  paa  sin  Nakke, 
I  den  grønne  Vadmelsdragt; 
Snart  drog  han  paa  Dybet 
Gjennem  Brændingen  nd 
For  at  røgte  sit  Bundgarn 
I  Braadsøens  Brud. 

Men  hvor  han  saa  færdedes. 
Og  hvor  han  gik  og  stod, 
Han  tænkte  kun  paa  Kirsten, 
Det  unge  Rosenblod. 
Et  Ravhjerte  lønligt 
Han  bag  Brystdugen  bar. 
Og  kyssede  saa  ofte 
Det  K,   som  Kirsten  skar. 

Hvor  er  hun  i  Verden? 
Han  tænkte  saa  tidt, 
Hvi  maatte  jeg  ei  følge 
Hendes  Gang  paa  hvert  Skridt? 
Hvad  Hemmelighed  knuged 
Det  uskyldige  Bryst? 
Hvi  blev  til  Sorg  forvandlet 
Med  Eet  hendes  Lyst? 


Med  Tanker  som  disse 
Han  opad  Stien  gik, 
Der  slynged  sig  om  Klinten, 
Hvor  Brevet  han  fik. 
Han  standsed  uvilkaarligt 
Ved  den  lønlige  Dør, 
Hvor  Munken  kom  tilsyne 
Hin  Sommeraften  før. 

Erindret  om  hans  Løfte 

Han  skreg  paa  sin  Løn, 

Da  svæved  ham  en  Skikkelse 

Imøde  saa  skjøn. 

En  Fee  i  hvide  Klæder 

Af  Taage  eller  Flor, 

Saa  syntes  han  —   og  Blodet 

Til  Hjertet  ham  foer. 

Den  hvide  Pige!    tænkte  han, 
Frasagnets  Mø, 
Der  gaaer  med  milde  Gaver 
Omkring  paa  vor  0! 
Bedrøvet  hun  vinked. 
Men  stille  han  stod. 
Da  blev  hun  utaalmodig 
Og  vred,  som  det  lod. 

Med  Fingren  paa  Munden 
Hun  dreied  om  en  Kant 
Af  den  takkede  Klippe 
Bag  en  Blok  og  forsvandt; 
Men  atter  hun  tilsyne 
Noget  høiere  kom 
Paa  en  Afsats  af  Skrænten 
Og  vendte  sig  om. 

„I  Klintekongens  Kammer!" 

Det  ned  til  Eiler  lod, 

„Du  møde  mig  ved  Midnat 

I  Kridtklippens  Skjød!" 

Saa    svandt  hun.     Eiler  studsed, 

Til  Rækværket  lænt, 

Der  var  i  hendes  Stemme 

Noget  Sødt  og  Bekjendt. 

„„I  Klintekongens  Kammer!"" 
Det  klang  hos  ham  selv 
Med  en  hemmelig  Rædsel 
For  det  mystiske  Hvælv. 
Ad   Skrænten  ned  han  iled 
Blandt  Daldybets  Rør, 
Da  vifted  i  det  Fjerne 
Den  hvide  Piges  Slør. 


40 


Klintekongens  Kammer. 


Li 


idt  længere  nede 
I  den  bugtede  Klint, 
Hvor  Dronningstolen  kneiser 
Mellem  Kalksten  og  Flint, 
Der  ligger  Kongens  Kammer, 
Ved  Dværgenes  Slag 
Hugget  ud  a£  en  Klippe 
Med  Eullestens  Lag. 

Høithvælvede  Buer 
Mod  Søen  vende  ud. 
Om  Pilastrene  slynge 
Sig  Vedbendens  Skud ; 
Der  er  saa  koldt  derinde 
I  det  stribede  Hvælv, 
Hvor  Echoet  taler 
Næsten  af  sig  selv. 

I  Kamrets  ene  Hjørne 
Paa  en  høi  Pjedestal 
Ligge  Perler  og  Koraller 
I  en  deilig  Muslingskal, 
Og  Klintekongens  Krone, 
Scepter  og  Sværd 
Med  farvede   Stene 
Straale  prægtigt  her. 

Gjennem  Buerne  kaster 
Fuldmaanen   sit  Skin, 
Da  den  speidende  Eiler 
I  Kamret  træder  ind; 
Skeletter  han  skimter 
Af  forvittrede  Ben 
Og  Klintekongens   Sæde 
I  en  Drage  af  Sten. 

Han  lytter  i  Natten, 

Og  Lyden  ham  naaer 

Af  Trin  —   den  hvide  Pige 

I  Maanelyset  staaer. 

Men  denne  Gang  en  Kaabe 

Om  Skuldren  er  lagt 

Og  skjuler  med  lange   Folder 

Den  snehvide  Dragt. 

„O  Eiler!"   hiin  hvisker, 
„Min  elskede   Ven!" 
Da  blegner  han  atter, 
Da  studser  han  igjen; 
Sit  Aasyn  hun  vender 
Mod  Ungersvenden  frem: 
„  Liden  Kirsten ! "  det  klinger 
I  Hvælvingens  Gjern. 


Og  henrykte  synke 
De  i  hinandens  Favn 
Med  kjærlige  Udraab, 
Under  Vexlen  af  Navn. 
I  Klintekongens  Sæde 
De  sætte  sig  trygt 
Og  tale  med  hinanden 
Uden  Angst  eller  Frygt. 

Liden  Kirsten  sin  Skjæbne 
Til  Eiler  betroer, 
Der   i   Rosenborgens  Have 
Tabte  hendes  Spor; 
Hun  taler  om  sin  Fader, 
Om  sin  Reise  til  IVIoen, 
Om    sit  LH^    her  i  Klinten 
Og  sit  Ophold  paa  Øen. 

Og  Timerne  glide, 
Som  hist  for  fulde  Seil 
De  ranke  Snekker  skride 
Paa  det  maanelyse  Speil, 
Og  Læberne  mødes 
Og  skilles  atter  ad, 
Mens   Vinden    sagte    vifter 
I  Vedbendens  Blad. 

Da  drager  dem  pladselig 
En  Gjenlyd  forbi 
Som  af  Nøgler,  der  rasled, 
Og  en  Lem,   der  faldt  i. 
Og  Fodtrin  sig  nærme, 
Og  Lyd  af  faste  Skridt, 
Franeden  de  komme 
Under  Gulvets  Granit. 

Da  aabner  sig  i  Krogen 
For  det  studsende  Par 
En  hemmelig  Luge, 
Og  en  Kjerte  skinner  klar, 
I  Klintekongens  Kammer 
Hans  Rønnov  stiger  op. 
De  Elskende  skjælve 
Fra  Taa  og  til  Top, 


44 


„Ved  Himlen!    Liden  Kirsten 
I  en  Tilbeders  Arm! 
Og  hvo  er  I?"    han  vender 
Mod  Eiler  sin  Harm, 
„Saavidt  som  jeg  husker, 
Vi  mødtes  nok  for?" 
„„Ja  vist!""   svared  Eiler, 
„„Ved  den  lønlige  Dør! 

„  „ Eders  Brevdrager  var  j eg ! "  " 
„Det  mindes  jeg  nu!"  — 
„„En  Løn  blev  mig  lovet!"" 
„Det  kommer  jeg  ihu! 
Sig  frem  hvad  Du  ønsker!" 
„„O  Herre!  mig  giv   — "" 
„Ducater,  Rosenobler?"  — 
„„Liden  Kirsten  til  Viv!"" 

„Til  Viv   —  liden  Kirsten?" 
„„I  lagde  selv  jo  til: 
Din  Løn  kan  Du  hente 
Her,   om  Du  vil. 
Jeg  elsker  liden  Kirsten, 
Og  hun   er  mig  god!"" 
Saa  sank  de  med  Taarer 
For  den  Myndiges  Fod. 

„Umuligt!"    Rønnov  raabte, 
„Ned  fra  en  tidlig  Old 
Stige  Kirstines  Aner 
Med  Hjelm  og  med  Skjold, 
Af  Landets  forste  Adel 
Hun  sprang  som  Ilosen  ud, 
Og  nu  hun  skulde  vorde 
En  Bondedrengs  Brud!" 

„„Jeg  tjene  skal  min  Spore  !"" 
Forsikkred  Eiler  stolt, 
„Som  Eventyrets  Ridder!" 
Lød  Gjensvaret  koldt. 
Og  Rønnov  liden  Kirsten 
Ved  Haanden  hurtigt  tog, 
Af  Klintekongens  Kammer 
Den  Grædende  han  drog. 

I  Baggrundens  Mørke 
De  ned  i  Dybet  steg, 
Eiler  blev  tilbage, 
Fortvivlet  og  bleg; 
I  Klintekongens  Sæde 
Tumled  han  om 
Og  hulked  under  Trykket 
Af  den  hjerteløse  Dom. 

Men  atter  han  sig  reiste, 
I  Beslutningen  fast, 
Og  iled  ud  af  Kamret 
Med  Trods    og   med   Hast. 
I  Hvælvet   blev   der  stille. 
Hvor  Fuldmaanens  Skin 
Faldt  fra  de  aabne  Buer 
Paa  Regalierne  ind. 

Paa  Jægersborg, 


Uernede  ved   Enden 
Af  den  store  Allee, 
Imellem  Sø  og  Marker 
Med  Is  og  med  Sne, 
Sig  Jægersborg  løfter 
Og  skuer  langveis  bort, 
Paa  Taarnet  sig  dreier 
Den  store,  gyldne  Hjort. 

Og  Slottet  er  oplyst 
Med  Pomp  og  med   Pragt, 
Kong  Christian  har  afholdt 
I  Skoven  en  Jagt; 
Nu  træder  han  fornøiet 
Ved  Kjerternes  Glands 
Med  de  adelige  Ungmøer 
En  ridderlig  Dands. 

Da  styrte  i  Alleen 
Tre  Ryttere  frem 
Med  flagrende  Kapper, 
Man  veed  ikke  hvem. 
Fra  Hestehoven  Gnister 
I   Skumringen  fløi, 
I  Slotsgaarden  standse  de 
Ved  Stentrappen  høi. 

For  Kongen  vil  de  føres, 

Man  leder  dem  ind 

Paa  Riddersalens  Fliser 

I  Kjerternes  Skin. 

Kong  Christian    paa    sin  Throne 

Man  atter  stedet  seer, 

Under  en  gylden  Himmel 

Med  høirøde  Fjer. 

De  Fremmede  sig  nærme. 
Hver  bærer  som  Herold 
Paa  den  gule  A^'aabenkjortel 
Et  trekronet  Skjold. 
En  i  Trompeten  støder 
I  den  hvælvede  Hal, 
Og  Hoffets  Fruer  skjælve 
Ved  det  krigerske  Skrald. 

Den  Anden  kaster  Handsken 

For  Dankongens  Fod 

Og  hilser  fra  sin  Dronning 

Af  Gustav  Adolphs  Blod; 

Den   Tredie  udfolder 

Et  stort  Document 

Med  Voxsegl  og  Qvaster 

Og  Snørkler  paa  Prent. 

Med  fast  og  kraftig  Stemme 

Basunstødet  lig 

Han  læser:   „Sverrigs  Dronning 

Erklærer  Danmark  Krig! 

Om  trende  Solemærker 

Bryder  den  løs!" 

Hver  Ridder  da  studsed, 

Og  Fruerne  gjøs. 

Kong  Christian  sig  reiser 
Paa  Throntrappens  Top 
Med  Værdighed  og  Alvor: 
„Vi  tage  Handsken  op!" 
Drabanten  sig  bukker 
For  Thronstolens  Fod 
Og  løfter  den  hvide  Handske, 
Mærket  med  Blod. 

Herolderne  sig  vende 
Og  drage  atter  ud 
Af  Riddersalens  Porte 
I  deres  lange  Skrud, 
Og  da  de  sig  fjerne 
I  Leide  og  Behold, 
Da  skuer  man  paa  Ryggen 
Igjen  det  svenske  Skjold. 

Kong  Christian  slaaer  til  Lyd 
Med  sin  mægtige  Haand. 
„Komme  over  Os  alle 
Dan  Mykilatis  Aand! 
Saa  mandeligt  vi  kæmpe 
Og  frelse  af  Nød 
Danmarks  fagre  Rige, 
Der  trues  med  Død!" 

Og  Jubel  og  Bifald 
Gjennem  Rækkerne  klang, 
Kun  Rigens  gamle  Raader 
Gik  stille  deres  Gang, 
Og  afbrudt  i  Forvirring 
Var  Hoffets  glade  Fest, 
Og  Fruerne  sig  fjerned, 
Og  Kongen  steg  tilhest. 

Jørgen  Yind. 


„ir aa  Jørgen  Vind  jeg  stoler!" 

Lød  Skriverens  Ord. 

„„Ja,  saa!""  gjensvared  Kongen 

„„Paa  Ebbe  Galt  jeg  troer! 

Men  hvo  der  af  Begge 

Min  Sag  vil  tale  bedst 

Med  Elepliantens  Smykke 

Skal  staae  min  Throne  næst!"" 


Saa  traadte  Kongen  oprømt 
Og  listefuld  i  Sind, 
Fulgt  af  den  gamle  Skriver, 
I  Rigsraadssalen  ind, 
Rundt  om  hang  Tapeter 
Som  brogede   Shavl, 
Og  stillet  midt  paa  Gulvet 
Stod  Bordets  Oval. 

De  tomme  Lænestole 
Stod  atter  der  omkring, 
Hvor  Danmarks  gamle  Adel 
I  Eenrum  holdt  Thing, 
Men  Kongen  listig  smilte: 
„I  komme  for  seent 
Her,  hvor  I  Rigets  Fyrste 
Har  Adgang  formeent!" 

Saa  tren  han  hen  til  Væggen 
Og  trykked  paa  en  Knap, 
Da  aabned  sig  en  Dør 
Til  en  liden  Karnap: 
„Derinde  Du  dvæle, 
Som  tidt  Du  gjorde  for. 
Og  hvisk  til  mit  Kammer 
I  det  skjulte  Taleror!" 

Og  Skriveren  sig  stilled 
I  det  malede  Bur 
Bag  Tapeternes  Blomster 
Paa  Vagt  og  paa  Lur; 
Da  trykked  Kongen  atter 
Paa  Guldknappens  Hjul, 
Og  Døren  sig  lukked 
Til  det  hemmelige  Skjul. 

Og  Stille  han  sig  fjerned 
Til  sit  Kammer  igjen; 
Af  Rigens  gamle  Raader 
Sig  melde  den  og  den, 
Og  Alle  de  tilsammen 
I  Salen  traadte  ind, 
Baade  Urner  og  Skeler 
Og  Galt  og  Jørgen  Vind. 

Og  de  tog  Plads  om  Bordet, 
Ridderligt  klædt, 
Og  drøfted  den  Stilling, 
Hvori  Riget  var  stedt. 
Og  Alle  fandt  den  farlig. 
Betænkelig  og  tung, 
Men  Ingen  vilde  aabne 
For  Alvor  sin  Pung. 

Da  reiste  sig  fra  Stolen 
Den  brave  Jørgen  Vind: 
„En  stærk  og  mægtig  Fjende 
I  Riget  stormer  ind ; 
Befæstningsværker  mangle. 
Og  Penge  maa  der  til, 
Før  Kongen  ret  kan  virke 
Nu,  da  Alt  staaer  paa  Spil!" 

Hver  Skattefrihed  briste 
Af  Jorddrottens  Muld! 
Paa  Fædrelandets  Alter 
Vi  offre  Gods  og  Guld! 
Lad  os  Exemplet  give, 
De  Andre  gaae  da  med, 
Nu  g j  ælder  det  at  handle 
Med  Hjertet  jDaa  rette  Sted!" 

Da  rømmed  sig  i  Krogen 

Den  lille  Ebbe  Galt: 

„Høit  Jøi'gen  Vind  jeg  priser, 

Ei  dog  i  Et  og  Alt; 

Thi  Rettighed  og  Eie 

Jeg  ikke  offre  vil, 

I  Pungen  maa  jeg  have. 

Hvad  der  kommer  mig  til!" 

„Kong  Christian  maa  sørge, 

Saa  godt  som  han  kan. 

At  værge  om  sit  Rige 

Og  frede  om  sit  Land. 

At  bære  Skat  og  Tynge 

Kun  sømmer  sig  slet 

For  en  Adelsmand  af  Hjerte  - 

Jeg  staaer  paa  min  Ret!" 

I  Talerørets  Slange 
Da  disse  Ord  gled  ind: 
„Nu  gi'er  jeg  slip  paa  Gralten, 
Nu  holder  jeg  j^aa  Vind!" 
Men  Raadet  holdt  paa  Galten 
Og  nægted  i  sit  Hverv 
At  understøtte  Riget 
Med  den  ringeste  Skjærv. 

O!  Plet  paa  Eders  Ære 
I  Rigets  første  Mænd 
Fra  hine  tunge  Tider, 
Det  gjeldes  igjen! 
Historien  det  tegned 
Paa  sit  opslagne  Blad, 
Kun  Vind  gik  bort  med  Ære, 
Da  Raadet  skiltes  ad. 

Og  een  for  een  de  traadte 
Gjennem  Kongens  Gemak, 
Til  Galt  han  vendte  Ryggen, 
Til  Vind  han  hvisked:   „Tak!" 
Og  om  hans  Hals  han   slynged 
Den  hvide  Elephant 
Og  slutted  ham  i  Favnen, 
Da  de  Andre  forsvandt. 

Spydet 

JPra  Nordtydsklands  Sletter, 
Hvor  i  tredive  Aar 
Krigen  havde  slaaet 
Sine  Vunder  og  Saar, 
De  svenske  Hære  sprede 
Sig  paa  den  jydske  0, 
Snart  var  det  i  Frostveir, 
Snart  var  det  i  Tø. 

Hver  Ugedag  de  skifte 

I  Fremgang  Qvarter, 

I  Spidsen  iler  Thorsten  son 

Med  Hjelm  og  med  Fjer. 

Kong  Christian  maa  trække     sig 

Tilbage  Skridt  for  Skridt, 

Dog  følge  Ærens  Fugle 

Med  Flaget  rødt  og  hvidt. 

Bag  Limfjordens  Vande, 
I  Vensyssels  Land, 
Der  finder  han  en  Dæmning, 
Der  holder  han   Stand; 
Der  staae  hans  hvide  Telte 
Paa  den  mørkladne  Grund. 
Frem  Thorstenson  rider 
Til  Keiser  Ottos  Sund. 

Han  kan  ei  komme  over, 
Hvor  Kongeteltet  staaer, 
Da  fnyser  han  af  Harme, 
Mens  Skumbølgen  gaaer; 
Et  Landseskaft  han  griber 
Og  slynger  med  Kraft 
Ud  over  Sundets  Vover 
Det  malmtunge  Skaft. 

Som  Keiseren  han  vilde 
Betegne  med  sit  Spyd 
Sin  Høihed  over  Landet 
Mod  Nord  som  mod  Syd; 
Men  Spydet  faldt  i  Vandet 
Til  Danerhærens  Lyst 
Og  naaede  aldrig  over 
Til  den  modsatte  Kyst. 

Da  traadte  ud  af  Teltet 
Saa  kongelig  og  stærk 
Den  danske  Krones  Høvding 
I  Hjelm  og  Pandsersærk. 
Han  greb  en  prægtig  Landse 
Med  Qvaster  og  Baand 
Og  tumled  den  i  Haanden 
Saa  let  som  en  Vaand. 

„Jeg  Herre  er  i  Landet!" 
Høit  slog  han  til  Lyd, 
„Og  det  saavel  mod  Norden 
Som  ogsaa  mod  Syd!" 
Og  derpaa  kjæk  han  kasted 
Til  Danerhærens  Fryd 
Langt  ud  over  Sundet 
Det  hvinende  Spyd. 

Og  Spydet  naaede  over 
Og  bored  sig  fast 
I  Thorstensons  Ganger, 
Der  faldt  for  dets  Kast. 
Da  tumlede  i  Støvet 
Den  stolte  General 
Blandt  de  slukorte   Fjender 
Og  glemte  sin  Pral. 

Fra  Danerhæren  tordned 
En  Jubel  saa  stor, 
Der  tændtes  Blus  af  Glæde 
Langs  den  taagede  Fjor; 
Kong  Christian  med  Ære 
Gik  igjennem  sin  Leir, 
Hvor  Pauker  og  Trompeter 
Forkyndte  hans  Seir. 

Tilsidst  han  sig  stilled 

I  Fodfolkets  Ring 

Paa  Stenen  som  Kong  Volmer 

Tilforn  paa  Viborgthing. 

Saa  slog  han  Visiret 

For  det  ædle  Aasyn  op 

Og  talte  lydt  og  kraftigt 

Fra  Kampestenens  Top.  • 

„Jeg  Andet  har  at  gjore, 
Og  derfor  maa  jeg  bort, 
Men  Nyt  skal  I  høre 
Fra  Kongen  inden  Kort. 
Min  Søn  bli'er  tilbage 
Paa  Halvøens  Grund, 
Farvel,  farvel  saalænge 
Ved  Keiser  Ottos  Sund!" 

Saa  traadte  han   af  Stenen, 
Og  under  Folkets  Larm 
Han  naaede  hen  til  Teltet 
Med   Sværdet  i  sin  Arm; 
Saa  ind  han  sig  skibed 
Ved  Kysterne  af  Mors 
Og  seiled  ud  af  Fjorden 
Under  Danebroges  Kors. 

Paa  Holmen. 


JJa  Vaaren  var  kommen, 
Og  Bøgen  sprang  ud, 
Da  satte  man  i  Danmark 
Sin  Lid  kun  til  Gud; 
En  ny  og  mægtig  Skare 
Af  Fjender  drog  ind 
Paa  Skaanes  gamle  Grændse 
Med  rovbeg j  ærligt  Sind. 

For  fulde  Seil  i  Soen 
De  svenske  Skibe  stak, 
En  kampdygtig  P'laade 
Af  Linieskib  og  Smak; 
De  tvende  stærke  Hære 
Fra  Vest  og  fra  Øst 
De  skulde  føre  over 
Til  Øernes  Kyst. 


62 


Fra  Jylland  og  fra  Skaane 
Til  Sjællands  grønne  Skjød 
Man  iled  for  at  mødes 
Og  give  Naadens   Stød ; 
Man  rettede  mod  Hjertet 
Af  Danmark  nu  sit  Staal, 
Og  Axelstadens  Volde 
Var  Erobringens  Maal. 

Det  saae  den  gamle  Konge 
Saa  skarpt  og  saa  klart 
Med  disse  kloge  Øine, 
Der  var  af  Ørnens  Art; 
Paa  Holmen  han  færdedes 
Ved  Dag  og  ved  Nat, 
Derlaa  det  store  Anker, 
Hvortil  hans  Haab  var  sat. 


Han  stolte  paa  sin  Flaade, 
Den  havde  selv  han  bygt, 
Hvert  enkelt  Skib  han  kjendte 
Og  mønstred  det  trygt. 
Som  Tanker  fra  hans  Hjerne, 
Helstøbte,  uden  Feil, 
De  stolte  Snekker  brysted  sig 
Med  Stænger  og  Seil. 

Han  drog  omkring  i  Leiet 
Fra  Dæk  og  til  Dæk, 
Hvor  skulde  bedst  han  heise 
Sit  Flag  til  Fjendens  Skræk? 
Det  faldt  ham  svært  at  vælge 
Admiralskibet  ud 
Blandt  alle  disse  Svaner, 
Skabte  paa  hans  Bud. 

Hist  i  en  Krog  af  Leiet 
Ved  Bommens  Grændseskjel 
Der  laa  et  lille  Linieskib, 
Ligt  en  Model, 
Med  kongelige  Løver 
Og  gyldent  Agterspeil 
Med  Roser  og  Lovværk 
Og  hvide  Silkeseil. 

Det  var  hans  første  Snekke 

Ved  Danmarkis  0, 

Det  Skib,  hvormed  han  tumled 

Paa   Skanderborg  Sø. 

Der  stod  han  jo  paa  Skandsen 

Alt  som  en  lille  Dreng 

Med  Raaber  og  Commandostav 

Og  Dolk   og  Gehæng. 

Der  sine  første  Drømme 
Han  havde  jo  drømt 
Om  Sømandens  Hæder   — 
Det  Skib  han  elsked  ømt. 
Der  drømte  han  nu  atter 
En  Aften  i  Stavn, 
Da  ud  han  sig  hvilte 
I  Hængekøiens  Favn. 


Han  drømte  om  sin  Moder. 
I  Søvnens  Arm  han  saae 
Den  ridderlige  Frue 
Ved  sit  Leie  at  staae. 
Hendes  Hoved  var  omvunden 
Med  tugtige  Lin, 
Ved  Beltet  hang  der  Nøgler 
Til  Fadebur  og  Skrin. 

„En  Fare  Dig  truer, 
Du  sætte  Lid  til  Gud! 
Og  trøst  til  Danmarks  Frelse 
Du  fægte  Striden  ud! 
En  Seir  vil  Du  vinde 
Paa  høiest  Orlogsstavn, 
Du  kæmpe  i  den  hellige 
Trefoldigheds  Navn ! " 

Da  vaagned  han.     Paa  Himlen 

Morgensolen  loe, 

Af  Køien  han  sig  reiste 

Behjertet  og  fro; 

Nu  til  sit  Skib  at  vælge 

Var  han  letnem  og  snar; 

Han  valgte  hint,  der  Navn  af 

„Trefoldighed"  bar. 

Det  tømret  var  og  bygget 

Af  Egens  faste  Fjæl, 

Hans  allerførste  Snekke 

Til  denne  var  Model. 

Paa  hin  som  Dreng  han   tumled 

I  Skanderborg  Sø, 

Paa  denne  ud  han  stevned 

At  seire  eller  døe. 

Afsked. 

-t  aa  Møens  lille  Bjergland 
Var  der  yndigt  og  kjønt, 
De  hvide  Klinter  straaled 
Blandt  Bøgeskovens  Grønt; 
Høit  kneised  Sommerspiret 
Og  saae  over  Sø, 
Og  Rytteren  og  Taleren 
Holdt  Vagt  under  0. 

Men  Eiler  sad  bedrøvet    . 
Foran  sin  Moders  Hus, 
Hvor  Lilien  dufted 
I  Sommervindens  Sus. 
Let  Guldbien  flagred 
Fra  Blomst  og  til  Blad, 
I  Keiserkronens  Bæger 
Fordybet  den  sad. 

Brat  Eiler  sig  reiste 
Og  gik  i  Huset  ind 
Og  pakked  sin   Randsel 
Saa  hastig  i   Sind, 
Den  mørkeblaa  Trøie 
Han   knapped;   om   sit   Liv 
Han  spændte  Læderbeltet 
Med  den   skæftede  Kniv. 


Fra  Hylden  ned  han  langed 

Den  blanke  Sømandshat, 

Da  sprang  med  Gru  af  Stolen 

Den  stribede  Kat. 

Hans  Moder  i  Forundring 

Tabte  sit  Garn: 

„Hvorhen  i  al  Verden, 

Du  elskede  Barn?" 

„„Til  Orlogs!    til  Orlogs!"" 
Fra  Eiler  det  lød, 
„„Jeg  kæmpe  vil  for  Danmark, 
Kæmpe  til  min  Dod!"" 
Saa  trykked  han  den   Gamle 
Bevæget  til  sin  Barm, 
Og  styrted  ud  af  Huset, 
Saa  Hunden  gjorde  Larm. 

Og  Hønsene  og  Gjæssene 
De  gjorde  sære   Sving, 
Og  alle  de  smaa  Kyllinger 
Tumlede  omkring. 
Som  ringlende  Bjælder 
De  trilled  afsted, 
Og  Husets  Hane  galed, 
Som  vilde  den   med. 


Han   gjennem   Skoven   iled 
Saa  stormende  blindt, 
Men   fulgte  stedse  Veien 
Op  til  Store-Klint; 
Han  lagde  ei  Mærke 
Til  Lovets  fine  Dun, 
Ei   heller  til  den   Sanger, 
Der  qvad  i  dets  Paulun. 

Han  tænkte  kun  paa  Kirsten 
Hist  under  Løvets  Tjeld 
En   lille    Skovplads  hegned 
Sig  om   et  Kildevæld, 
Der  modtes  de  i  Løndom 
Siden   Maidag  saa  tidt, 
Hvor  Daadyret  græssed 
Bag  Bøgenes  Stakit. 


69 


Han   vilde  hende  give 
Til   Afsked  et  Kys 
Og  fængsle  hendes  Billed  — 
Og  rive  sig  løs; 
Didhen  han  nu  hasted, 
Det  var  paa  den   Tid, 
Da  Kirsten   sig  nærmed 
Fra  Klintkirken  hvid. 

Off  da  han  over  Stænten 

Paa  Pladsen  sprang  ind, 

Han   saae  den  hvide  Kjole 

I  Sollysets  Skin; 

Hist  bag  de  brune  Stammer 

Fremad  hun   skred 

Som   en  Hind  imod  Kilden, 

Der  boblende  gled. 

„Men  Eiler!"   hun  raabte 
Ved  Synet  af  hans  Dragt, 
„Hvad  betyder  dog  dette, 
Og  hvad  er  vel  din   Agt?"    — 
„„Til  Herrefærd  jeg   drager 
Ad   Bolgen   den   blaa, 
Høit  Fædrelandet  kalder. 
Og  svare  jeg  maa!"" 

Da  sank  liden  Kirsten 
Med  Graad  til  hans  Barm 
Og  slynged  om  hans  Nakke 
Sin  snehvide  Arm: 
„Jeg  har  jo  dog  de  første 
Og  de  ømmeste  Krav 
Paa  dit  ærlige  Hjerte, 
Som  du  nylig  mig  gav!" 

„„Nei!  nei!    liden  Kirsten, 

Der  faldt,  som  Du  veed, 

Et  Flag  engang  fra  Himlen 

Til  Fædrene  ned, 

Det  offrer  jeg  min   Stræben, 

Aabent  og  ismug, 

Og  først  maa  vi  bjerge 

Som  Duen  dets  Dug!"" 

Da  gik  der  et  Solglimt 
Over  Bøgenes  Krands, 
Da  smilte  liden  Kirsten 
Gjennem  Taarernes  Glands: 
„For  Flaget  maa  jeg  vige! 
Du  gjøre  Ret  og  Skjel 
Mellem   det  og  din  Pige, 
Farvel  da,  farvel!" 

Saa  skiltes  de  med  Taarer, 

Med  Haandtryk  og  Suk, 

Mens  Aftensolen  daled 

Vemodig  og  smuk; 

Rask  sprang  han  over  Stænten 

Og  vifted  med  sin  Hat 

Og  svandt  i  Skovens  Dybde, 

I  dens  løvdækte  Nat. 

Paa  Kronborg. 


Ixiart  Halvinaanen   tændte 

Ved  Midnat  sit  Ny 

Over  Kronborgens  Taarne 

Og  dens  Tage  af  Bly. 

Sig  Kongen   lukked  inde 

Bag  Borgens  faste  Vold 

Og  skrev  sit  Testamente 

Som   en   Romer  paa  sit  Skjold. 

I  Sandet  hans  Flaade 
Laa  rustet  til  Slag, 
Rede  til  at  seile, 
Saasnart  det  blev  Dag; 
Han   selv  i   fromme  Tanker 
Til   Gud  sig  befoel, 
Og  gjorde  op  sit  Regnskab 
Paa  Danmarks  Kongestol. 


73 


Han   vidste  jo  ikke, 

Om   han   vendte   hjem   igjen, 

Villig  til  at  give 

Sit  Liv  for  Danmark  hen. 

I  Nattens   Stund   han   knælte 

Paa  den   skraanende  Rand 

Af  Bedeskamlens  Pude 

Og  bad  for  sit  Land. 

Blandt  Søilerne  derude 
I   Forhallen   skred 
Hjelmede  Drabanter 
Ad   Gulvet  op   og  ned; 
Om  Rigsvaabnets  Felter 
Standarter   man   saae 
Og  Spyd  og  høie  Stænger 
Med  Guldzirater  paa. 

Da  traadte  ind  fra  Gangen 

Med  afmaalte  Buk 

En   ung  og  kraftig  Sømand 

Saa  let  og  saa  smuk, 

Forlegen   han   dreied 

I  Haanden   sin   Hat : 

„For  Kongen   maa  jeg  stedes 

Endnu  i  denne  Nat!" 

Da  traadte  ham  imøde 
Den  brave  Jørgen   Vind: 
„„Min  Ven!  det  er  umuligt. 
Du   kan   ei   komme  ind. 
Hans  Naade  har  sig  fjernet 
Til  sit  Lønkammers  Vraa 
Og  lukket  m.ed  Befalingens 
Laase  og  Slaa!"" 

„„Dit  Navn?""   —  „Eiler  Svane!" 
„„Dit  Ærind?""  —  „Kort  og  godt, 
Jeg  tale  vil  med  Kongen 
Paa  Kronborgens  Slot!" 
„„Kan  jeg  Dig  ei  hjælpe?"" 
„Neil    Kongen   kun   selv!" 
Og  derpaa  ud  han   stormed 
Af  det  vogtede  Hvælv. 

„Afsted  til  Kassematten!" 

Tænkte  han   snild. 

Men   foer  i   Labyrintliens 

Forviklinger  vild  ; 

Der  kunde  han   ei   finde 

En  Vei  for  sin   Fod, 

Der  forte  ham   til  Maalet, 

Han   stræbte  imod. 

Igjénnem  mørke  Gange 
Han  famled  sig  frem 
Og  naaede  til  en  Jerndør, 
Der  halvt  stod  paa  Klem; 
Ad  Laagen  ind  han  titted 
Og  med  Forundring  saae 
I  Kamret  en  Ridder 
Saa  gammel  og  graa. 

I  Stenbordets  Flade 
Var  Skjægget  voxet  fast, 
Han  reiste  sig  med  Vælde, 
Saa  Bordpladen  brast, 
Og  Hvælvingen   rysted 
Ved  det  vældige  Ryk, 
Sig  Egeplanken  boied 
For  Armkraftens  Tryk. 

Han  rakte  Eiler  Haanden : 

„Hvorledes  staaer  det  til 

I  Danmarks  gamle  Rige 

Under  Tidernes  Spil?" 

Men  Eiler  greb  en  Jernstang 

Fra  den  aabnede  Dør, 

I  Kæmpens  Haand  den  boied  sig 

Saa  let  som  et  Rør. 

„Ei!  der  er  Mænd  i  Danmark 
Endnu  kan  jeg  see," 
Saa  nikkede  den   Gamle 
Og  rysted  Haarets  Snee. 
„„Viis  mig  en  Vei  til  Kongen!"" 
Nu  Eiler   spurgte  snelt, 
„Ja  vist!  han  boer  deroppe 
I  det  kronede  Telt!" 

Saa  peged  han   til  Krogen, 
Hvor  i  Murpillen  trang 
En  Vindeltrappe  snoede 
Sin   sneglede  Gang; 
Og  Eiler  sig  fjerned 
Og  mumled  i  Hast, 
Da  op  han  steg  i  Taarnet: 
„Det  var  en   sælsom   Gast!" 

Snart  mod  en   Dør  han   torned, 

Den  aabned  sig  hel, 

Han  traadte  ind  til  Kongen 

Bag  det  gamle  Panel. 

Det  var  en  mægtig  Hvælving 

I   Slottets  ostre  Floi, 

Sig  Dandrotten  reiste 

Ved  den  natlige  Støi. 

„Hvo  er  Du?  og  hvi  kommer 

Du  ad  saa  sælsom  Vei? 

En  Løndør  i  Panelet! 

Den  kjendte  jeg  ei!" 

Men  Eiler  sig  fatted: 

„„Jeg  kommer  kun  inat 

For  at  bede  min  Konge 

Om  —et  Baand  til  min  Hat!"" 

Da  rynked  Kongen  Brynet. 
„O  Konge!  bliv   ei   vred, 
Paa  Baandet  skal  der  stande 
Med  Guld:   „Trefoldigbed"." 
Da  smiled  Kong  Christian: 
„Du  tjene  vil   din   Drot?"   — 
„„Paa  hans  eget  Admiralskib, 
Der  har  man   det  godt!"" 

„Nu  vel,  min  Gut!  Du  Hyre 
Paa   „Trefoldighed"   skal  faae, 
Og  Jørgen  Vind  vil  bringe 
Os  Baandet  det  blaae; 
Med  Sølvklokken  ringed 
Hans  kraftige  Haand, 
Og  Jørgen  Vind  ham  bragte 
Det  mærkede  Baand. 

Og  Kongen  det  slynged 
Om  Eilers  blanke  Hat: 
„Nu  fik  Du,  hvad  Du  ønsked, 
Og  dermed  Godnat!" 
Og  Eiler  sig  fjerned 
Under  Buk  og  Skrabud 
Til  Drabanternes  Forsal 
Og  takked  sin   Gud. 

Der  hørte  man  længe 
Kongen   at  gaae 
Uroligt;  tilsidst 
Droges  Rustningen  paa. 
Sig  Præsterne  nærmed, 
Under  Dødsmessens  Ord 
Tog  Kongen  Sacramentet   — 
Og  gik   saa  ombord. 

Den  næste  Morgen  tidligt, 
Da  gled  for  fulde  Seil 
Den  kongelige  Flaade 
Gjennem  Øresundets  Speil; 
Og  Eiler  stod  paa  Dækket 
Ved  Ankerets  Spil, 
Mens  Trefoldighed  stevned 
Ad  Colbergheide  til. 

Paa  Colbergheide. 


H 


vor  Bølgerne  rulle 
Saa  mørke  og  blaae 
Under  Femerns  Strande 
Og  skumme  derpaa, 
Der  laae  de  svenske  Skibe 
I  Række  og  Rad, 
Der  mødte  Kong  Christian 
For  at  splitte  dem   ad. 

Den  danske  Flaade  krydsed 
For  sydvestlige  Vind 
Forbi  Fjendens  Kanoner 
Mod  Kielerbugten  ind, 
Da  drøned  det  ved  Middag 
Over  Havfladen  hult, 
Høit  Blodflaget  vaied 
Imellem  Blaat  oo-  Gult. 

Under   Bulder  og  Torden 

Begyndte  der  en  Kamp, 

Kong  Christian   stod  ved  høien  Mast 

I   Røg  og  i  Damp, 

Og  Bomber  og  Granater 

Ved   Siderne   sprang, 

Han  stod  med  rolig  Holdning 

Og  fulgte  Slagets  Gang. 

Tre  af  de  svenske  Skibe 
I   Sænk   alt  var  skudt, 
Slaglinien   var  rokket 
Og  i  sin  Række  brudt, 
Claes  Flemming  alt  vakled 
Og  tordned  omsonst. 
Og  Seirsgudinden  kroned 
Kong  Christians  Konst. 

Da  slog  en   fjendtlig  Bombe 

Paa  Trefoldigheds  Dæk 

Og  splintred  vSkandseklædningen 

Til  Mandskabets  Skræk; 

En   Splint  i  Kongens   Aasyn 

Floi   op  som   en  Pil 

Og  saared  hans  Øie 

I  dets  stolteste  Smil. 

Da  segned  han  paa  Skandsen 
I  den  stillede  Stol, 
Da  troede  man  paa  Dækket, 
Han   Gud  sin  Aand  befoel. 
Hist  fra  de  svenske  Skibe 
En   vældig  Jubel  lod: 
„Kong  Christian  er  saaret!" 
„Kong  Christian  er  dod!'' 

„Stryg  Flaget",  commanderte 
En   ukjendt  Officier, 
„Med  Kongen  Alt  vi  tabte. 
Han  reiser  sig  ei  meer!" 
„Stryg  Flaget,  Eiler  Svane!" 
I   Raaberen   det  klang, 
Og  Eiler  alt  sig  viste 
Paa  Skandsens  høie  Gang. 

Han  kløede  sig  bag  Øret, 

Det  faldt  hans  Hjerte  haardt 

Det  elskte  Flag  at  stryge, 

Vi  alle  kalde  vort. 

Han  skottede  til  Kongen 

Med  spørgende  Blik, 

Nu  lystre  —  ja!  det  maatte  han 

Og  op  i  Merset.  gik. 

Han  tog  trods  Fjendens  Kugler 
I  Vanterne  fat 
Og  klattred  i  Tougene 
Behændig  som   en   Kat: 
„Nei!"   til  sig  selv  han  hvisked, 
,,Den   Tort  skal  aldrig  skee! 
Og  Flaget  skal  ei  stryges 
Til  Danrigets   Spe!" 

Saa  fired  han  vel  lidt 

Paa  den  høirøde  Dug, 

Men   forviklede   Snoren 

Og  Flaget  ismug; 

Og  Flaget  blev  hængende 

Og  viftede  let 

Endnu  med  røde  Vinger 

Paa  selvsamme  Plet. 


Og  Tid  blev  der  vundet, 
Og  Eiler  haled  ud 
Bestandig  at  stryge 
Det  Flag,  der  kom  fra  Gud; 
Imidlertiden  reiste 
Paa  det  blodige  Dæk 
Kong  Christian   sig  atter 
Til  Fjendernes  Skræk. 


.T 

Med  Klædet  for  Ølet 
Og  støttet  til  sit  Sværd 
Til  Folket  lydt  han  raabte 
I  Slagets  Herrefærd: 
„Gud  har  endnu  mig  levnet 
Saa  megen  Kraft  og  Mod, 
Jeg  kæmpe  kan  for  Danmark 
Til  sidste  Draabe  Blod!" 


Da  jublede  de  Danske, 
Og   Svensken  kom   tilkort, 
Kanonerne  tordned. 
Og  Fjenden   flyede  bort; 
Til  Kielerfjord  han   stevned, 
Der  havned  han   helst, 
Og  Slaget  var  vundet, 
Og  Danmarks  Rige  frelst. 

Hil  va^re  den  gamle  Konge, 

Der  over  de  Treds 

I  Slaget  blot  sig  stilled 

I  Menigmands  Kreds! 

Og  hil  den  brave  Ungersvend, 

Der  bjerged  i  Smug 

Den  bævende  Due, 

Den  høirøde  Dug! 

Og  Danerkongen  kaldte 
Paa  Dækket  ham  frem: 
„Du  frelste  Flagets  Ære 
Med  Fynd  og  med  Klem! 
Af  Adel  er  dit  Hjerte, 
Skjøndt  en  simpel  Matros, 
Vi  ville  for  al  Verden 
Forkynde  din  Roes!" 

Saa  bod  han  ham  at  knæle 
Paa  det  blodige  Bræt 
Og  slog  ham  til  Ridder 
I  samme  Aandedræt : 
„En   Svane  skal  Du  fore 
I   dit  ridderlige   Skjold, 
Høit  over  Hjelm  og  Tralle 
Vifte  Danebrogs  Fold! 

Du  tjente  din  Konge 
Som  en  behjertet  Gut, 
Hvor  Dodens  Terning  trilled, 
Og  Kuglerne  slog  Smut. 
Du  stander  i   min  Naade, 
Og  hvor  vi  sees  igjen, 
Da  er  Du   og  da  bliver  Du 
Kong  Christians  Ven!" 

Saa  lod  han   sig  forbinde 
Ved  Badskjærens  Konst; 
Tabt  var  hans  ene  Øie, 
Og   Forbindingen   omsonst, 
Dog   knælte  han  paa  Dækket 
Blandt  Mandskabet  glad 
I  høitideligt  Tedeum, 
Før  Flaaden  skiltes  ad. 

Grjensyn. 

Usi  Freden  var  sluttet, 
Og  Svanerne  laae 
Igjen  i  deres  Rede, 
Fortøiet  i  det  Blaa, 
Da  lagde  Kong  Christian 
I  Reliquieskrin 
Bag  Rosenborgens  Lukke 
De  blodbestænkte  Lin. 


Tørklædet  med  Pletterne, 
Den  røde  Fløilskalot 
Med  det  gyldne  Navnechiffer 
Alt  gjemte  han  godt; 
Der  Folket  dem  skuer 
End  Dagen  idag. 
Mens  Dukkerne  kneise 
Paa  det  teltede  Tag. 

Liden  Kirsten  hun  længtes 
I  Klintkamrets   Gjein, 
Saa  mange  S«folk   vendte  jo 
Til  Bygderne  hjem; 
Men  Eiler  blev   borte,   — 
Til  Trøst  i  hendes  Graad 
Rygtets  Fugle  qviddred 
Om  Ungersvendens  Daad. 

I  Skoven  tidt  hun  vandred 
Til  det  ensomme  Tjeld, 
Hvor  Krystalkilden  risled 
Med  Erindringens  Væld, 
Der,  hvor  i  Smug  de  mødtes 
Den  allersidste  Gang, 
Da  Eiler  drog  til  Orlogs 
Og  over  Stænten  sprang. 

Der  spurgte  hun   Gjøgen, 
Hvornaar  han   vendte  hjem, 
Den  kukked  i  det  Fjerne 
Kun   Gangene  fem, 
Da  rødmed  hun   af  Glæde: 
„Om  nogle  Dage  faa 
Da  vil  han  dog  sikkerlig 
For  Øie  Dig  staae!" 


Det   gik   som   hun   tænkte, 
Just  paa  den   femte  Dag 
Efter  Kukkerens   Beregning, 
Paa  samme  Klokkeslag, 
Sprang  Eiler  over  Slænten 
Som   fordum  saa  tidt, 
Men  hvilken   Forandring 
I  hans  Dragt  og  dens   Snit! 

Han   var  en  deilig  Ridder 

Med  Fjer  og  Baret, 

Fra   Skulderbladet  flagred 

Sflkesløifen   let; 

I  dobbelte   Slyngninger 

Om   Halskravens  Rand 

Han   bar  den   gyldne  Kjede 

Som  Kong  Christians  Mand. 

Strax  Kirsten  ham  kjendte, 
Og  hurtig  han   sprang 
Til  den  ventende  Pige 
Under  Bogenes  Hang, 
Paa  Blomsternes  Maatte 
Han   for  sin   Hjertenskjær 
Dybt  knælte  og  fremstrakte 
Sit  ridderlige  Sværd. 

»Liden   Kirsten!    Du   vie 

Mit  Sværd  til  dets  Pligt, 

Saadan  som  vi  læste 

I   det  gamle   Ridderdigt!" 

Da   brød  liden   Kirsten 

En   Skovrose  vild 

Og  slynged  den  om  Sværdet 

Behændig  og  snild. 

„Min   Ridder  Du  være 
Fra  denne  Sommerdag!" 
„En   Ridder,"   hun  hvisked, 
„Af  Danmarks  skjonne  Flag!" 
Og  Sværdet  hun  rakte  ham 
Bekrandset  igjen 
Og  sank  saa  om  Halsen 
Paa  sin  trofaste  Ven. 

Saa  taltes  de  saa  længe 

Og  saa  sødeligt  ved, 

Mens  Krystalkilden  svulmende 

Gik  over  sin  Bred: 

„Jeg  møde  maa  din  Fader!" 

Raabte  Eiler  brat, 

„I   Klintekongens  Kammer 

Vort  Stævne  være  sat!« 

Da  blev  liden   Kirsien 
Saa  urolig  merl   Eet: 
„Han   veed  dog  nok  neppe 
Endnu  hvad  er  skeet!" 
„„Jeg  Alt  vil  Lam   sige"", 
Brød  Eiler  heftig  ud, 
„„Og  som  jevnbyrdig  Ridder 
Begjære  min  Brud!"" 

„Min  Fader  skal  mode 

Paa  den  aftalte  Plet, 

Det  lover  jeg!"  —  saa  fjerned  hun 

Sig  hurtig  og  let. 

Hvor  Skovstien   slynged 

Blandt  Brægner  sig  frem. 

Hun  ilte  ned  til  Klinten, 

Og  Eiler  vendte  hjem. 

Mødet. 

Ua  Aftensolen  daled 
Som  en  Rnbin  af  Blod, 
I  Klintekongens  Kammer 
Eiler  alt  stod. 
Gjennem   de  aabne  Buer 
Han  saae  paa  Havet  ud 
Og  tænkte  paa  sin  Hæder 
Og  sin  elskede  Brud. 

Den  grønne  Vedbend  vifted 
Om  Pilastrene  smaa, 
Hist  Klintekongens  Krone 
Paa  Pjedestalen  laa, 
Og  Aftensolens  Straaler 
Forgyldte  dens  Krands, 
Og  de  farvede  Stene 
Fik  ædlere  Glands. 

En  Tidlang  han  vented 
Paa  Mødets  Eventyr, 
Mens   Fjerbusken   vifted 
Under  Hvælvets  Porfyr. 
Da  drog  en  dæmpet  Gjenlyd 
Hans  Øre  forbi 
Som  af  Nøgler,   der  rasled. 
Og  en  Lem,   der  faldt  i. 

Og  Fodtrin  sig  nærmed 
Og  Lyd  af  faste  Skridt 
Dernede  paa  en  Trappe 
Under  Gulvets  Granit, 
Da  aabned  sig  i  Krogen 
Den  lønlige  Lem, 
I  Klintekongens  Kammer 
Hans  Rønnov  steg  frem. 

Han   gav  med   Forundring 
Paa  Eiler  Svane  Agt 
Og  stirred  paa  hans  Spore, 
Hans  Sværd  og  hans  Dragt. 
Et  mægtigt  Nøgleknippe 
Af  Haanden  ham   gled, 
Paa  Stenbordets  Plade 
Det  raslede  ned. 

„Hvad  vil  I  mig,  Hr.  Riddei?" 

Spurgte  han   sky. 

„„Beile  til  liden  Kirsten! 

„Beile  paany!""   — 

„Jert  Adelskab  sig  skriver 

Fra  et  Stamtræ  saa  lavt!"  — 

„„Nei!   fra  de  høie  Master, 

Hvor  jeg  kæmpede  bravt!"" 

n 

Da  studsede  Rønnov 
Og  traadte  et  Skridt 
Tilbage  over  Gulvet, 
Men   sagde   saa   frit: 
„Ubrødelig  Taushed 
I  love  mig  maa?"    — 
„„Jeg  tier  som  de  Stene, 
Blandt  hvilke  vi  staae!"" 

„Kirstine  er  min  Datter, 
Og  som  god  Katholik 
Hun  øver  her  i  Klinten 
Den  gamle  Kirkeskik; 
Den  Brudgom,  hun  kaarer, 
Maa  dele  hendes  Tro 
Og  knæle  for  Madonnas 
Baldyrte   Silkesko! 

„Men   I  er  en  Kjætter! 

Naar  derfor  I  vil, 

Min  Datter  skal  Jer  høre 

Som  Ægtehustru  til. 

Da  maa  I  skifte  Kirke 

Og  skrive  Jer   ind 

I  vor  Menigheds   Midte 

Med  christeligt   Sind!" 

„„Nei!  aldrig!""    Eiler  raabte. 
„„Jeg  er  en  Protestant, 
Har  samme  Tro  som  Kongen 
Med  den  hvide  Elephant. 
Og  aldrig  jeg  svigter 
Den   Ed,  jeg  ham   svoer, 
Da    han    slog  mig  til  Ridder   - 
Paa  Luther  jeg  troer!"" 

„Mellem  os  er  det  ude!" 
Fra  Rønnov  det  klang. 
Og  afbrudt  i  Vrede 
Var  Samtalens  Gang. 
„I  Kloster  liden   Kirsten 
Endnu  før  Jul  skal  gaae, 
I  tage  jer  en   Hustru, 
Hvor  I  kan  hende  faae!" 

Saa  iled  han  af  Kamret 
Med  hurtige  Skridt, 
Men  Eiler  sig  kasted 
Paa  Gulvets  Granit. 
I   Smerte  han   vred   sig 
Paa  den  steenhaarde  Grund 
Og  laa  som  bevidstlos 
Og  stønned  en  Stund. 

Da  naaede  til  hans  Øre 

Et  jammerfuldt  Skrig, 

Dybt  nede  under  Gulvet 

Det  vaandede  sig. 

Da  husked  han  paa  Lyden, 

Der  drog  ham  forbi. 

Af  Nøglerne,  som  rasled, 

Og  Lemmen,  som  faldt  i. 

Han  lytted  og  han  horte 

Paany  et   Skrig  igjen, 

En  hjerteskjærende  Klage, 

Der  dode  stille  hen; 

Det  var  som  han  hørte 

I  Kridtstenens  Lag 

En  Menneskesjæl,    der  vaanded  sig 

Paa  Dommens  store  Dag. 

Han  reiste  sig  bestyrtet. 
Han  stirred  og  saae 
Det   store  Nøgleknippe. 
Der  paa  Stenbordet  laa, 
Saa  greb  han  med  Iver 
Og  underlig  beklemt 
De  Nøgler  til  Gaaden, 
Som  Rønnov  havde  glemt. 

Han  undersøgte  Gulvet, 

I  et  Nu  og  en   Fart 

Han  opdaged  Lemmen 

I  Omridset  klart. 

Han  aabned  den.     En  Trappe 

Sig  viste   for  hans   Blik, 

Der  gennem   skjulte  Dybder 

Ned  i  Klinten  gik. 

Med  Nøglerne  i  Haanden 
Og  med  et  samlet  Mod 
Han   satte  paa  de  overste 
Trappetrin  sin  Fod. 
Fra  Klintekongens  Kammer 
Han  steg  i  Dybet  ned, 
Hvor  Jammeren   ham   kaldte 
I   Nattens  Dunkelhed. 

Den  hemmelige  Tange. 


A 


d  den  fugtige  Trappe 
Eiler  raved  frem. 
Da  stodte  han  i  Mulmet 
Med  sin  Fod  paa  en  Lem : 
Der  Klagen  lød  stærkere. 
Han   tydeligt   fornam. 
At  paa  et   lonligt  Fængsel 
Han  havde  faaet  Ram. 

Et  Lysglimt  i  Lemmen 
Tilsyne  sig  lod 
Igiennem  Noglehullet 
Lige  for  hans  Fod, 
Han  rasled  med  Knippet 
Og  proved  sig  frem 
Og  fandt  den  rette  Nogle 
Til  den  laasede  Lem. 

Han  aabned  den  sagte, 
I  en  Hvælving  saa  lav 
Sig  viste  for  Øiet 
En   lille,   oplyst   Grav. 
En  Stige  hang  i  Lemmen, 
Hen   for  sig  Eiler  greb 
Og  klattrede  behændigt 
Ned  af  de  lange  Reb. 


Snart  stod  han  dernede 

I   det  fugtige   Rum, 

Hvor  en   Fange  sig  vaanded, 

Paa  Leiet  sluttet  krum. 

En   lille  Kirkelampe 

Hang  under  Bjælkens  Spær 

Qor  kasted  over  Hulen 

Sit  døsige  Skjær. 

Med  Lænker  var  den  Arme 
Til  Væggen  naglet  fast, 
Han  vaanded  sig  i  Smerte 
Med  urolige   Kast. 
„Barmhjertighed!"   han   raabte 
Og  fæsted  sit  Blik 
Saa  bonligt  paa  Eiler, 
At  det  til  Sjælen   gik. 

Ved   Siden   af  Leiet 
Stod  stillet  paa  en  Disk 
En  Dunk   og  en  Krukke, 
Lidt  Brød  og  lidt  Fisk. 
Det  havde  nys  den   Vogter 
Til   Fængselet  bragt, 
Der  øved  her  i   Løndom 
Sin  skrækkelige  Magt. 

„Hvo  er  Du?"     spurgte  Eiler, 
„Og  hvi  ligger  Du   her 
Blandt  Tudser  og  Øgler 
Saa  langt  fra  Dagens   Skjær?" 
„„Jeg  er  en   ussel   Fange, 
Der  ønsker  sig  paa  Flugt, 
Et  Offer  for  Hans  Rønnov 
Og  for  hans  Kirketugt! 

„„En  Præst  fra  Tillys  Hære, 
En   født  Katholik, 
Men  over  jeg  i  Vittenberg 
Til   Lutherdommen   gik. 
Da  drog  ad  vide  Veie 
Fra  Tydskland  jeg  hjem, 
Her  Rønnov  mig  fængsled 
Bag   den  laasede  Lem!"" 


„Da  er  vi  jo  Brødre!" 

Fra  Eiler  det  lod. 

„Jeg  løser  dine  Lænker 

I  Kridtklintens  Skjød!" 

Saa  tumled  han  med  Nøglerne 

Og  satte  dem  i 

De  dobbelte  Laase 

Og  gjorde  ham   fri. 

Og  Fangen   sig  reiste 

Og  hvilte  sig  lidt, 

Hans  Haar  —   det  var  graanet, 

Hans  Skjæg  —  det  var  hvidt; 

En   Munkekutte  bar  han 

Af  samme  Art  og  Snit 

Som   Brødrenes  derinde 

I  Kirken  af  Kridt. 

Paa  Eiler  han   fæsted 

Sit  Øie  saa  hvast, 

Som  saae  han  gjennem  Sjælen 

Og  bored  Blikket  fast: 

„Du  sørger  ogsaa,  Fremmede!" 

Paany  han  udbrod, 

„Betroe  mig  din  Kummer, 

Din  Lidelse  os  Nod!" 

Og  efter  nogen  Nølen, 

Nogle  Spørgsmaal  og  Svar, 

Fortalte  Eiler  Fangen 

Den   Skjæbne,  han  bar; 

Om   sin  Kjærlighed  til  Kirsten 

Han   talte  saa  glad, 

Men  bedrøvet  om  Hans  Rønnov, 

Der  skilte  dem  ad. 

Og  alt  som  han  talte, 

Blev  Fangens   Aasyn   lyst, 

Men  Eilers  Stemme  tabte  sig 

I  Hulken  saa  tyst; 

„Du  skal  ei  længer  sørge! 

Du  frelste  mit  Liv, 

Maaske  —  maaske  jeg  skjænker  Dig 

Til  Gjengjæld  din  Viv!'* 

Saa  talte  Fangen  oprømt: 
„Men   fremfor  Alting  gaa 
Ei  over  til  den  Kirke, 
Som  Rønnov  bygger  paa! 
Til  Himmellysets  Herre 
Befal  din   gode  Sag, 
Han  vil  Dig  sikkert  hjælpe, 
Du  Helt  af  Danmarks  Flag!" 

Saa  reiste  sig  Begge; 
Ved  Hjælp  af  Eilers  Haand 
Fangen  slap  af  Fængselets 
Bøiler  og  Baand. 
Igjennem  Mulm  og  Mørke 
De  naaede  frelste  op 
Til  Klintekongens  Kammer 
Paa  Kridtbjergets  Top. 

Der  skiltes  de  i  Natten, 
Hver  sine  Veie  tog, 
Den  hemmelige  Fange 
Ad  Stegekanten  drog. 
Vel  vidste  Eiler  ikke, 
Hvor  Oldingen   drog  hen, 
Men  ti'oede  dog,  han  eied 
I  ham  en   trofast  Ven. 

Sølvskjoldet 


X  aa  Rosenborgen  lagde 
Kong  Christian  ned 
De  seirsælle  Vaaben, 
Med  hvilke  han   stred; 
I  Thronhimlens  Skygge 
Hang  paa  sin  Plads 
Sværdet  og  Spydet 
Og  Hjelm  og  Kyrads. 

De  funkled,  omvundne 

Af  Rosernes  Krands, 

I  Sølv  forarbeidet 

Med  en   straalende  Glands, 

Smukt  Skjærfet  forvikled 

Sin  lyseblaa  Flig 

I  Rustningens  Plader 

Fra  den  kalmarske  Krig. 

Der  tumled   han  jo   forst 
Med  ungdommeligt  Mod 
De  prægtige  Vaaben, 
Hvis   Brug   han   forstod. 
Han   anden   Gang  dem   løfted 
For  et   høiere  Med. 
Da  frem  gjennem  Tydskland 
Han  som  Kredsoberst  red. 


Der  gjorde  han   ved  Luther 
Am  Barnberg  Hold, 
Men   tabte  sit   massive. 
Sit  solverne  Skjold; 
Det  sank   i  en  Mose, 
Da  han   værged  sig  bedst 
Mod  de  talrige  Fjender, 
Der  kredsed  hans  Hest. 


Det  droges  han  tilminde. 
Nu,  da  Solen  gled 
Bag  Rosenborgens  Ruder 
I  Guldflammer  ned; 
Han  elsked  disse  Vaaben, 
Og  svobt  i  Kaabens  Fold 
Græd  den  gamle  Konge 
Ved  Tanken  om   sit  Skjold. 

Da  traadte  i  Hallen 
Ærbocligt  Niels  Pens, 
Og  en  Fremmed  fra  Møen 
Blev  stedt  til  Audiens; 
Den  hemmelige  Fange 
Det  var  —  med  sin  Haand 
Han  dølged   en   Byrde 
Bag  Kuttens   Klædebaand. 

„En   Munk!   —   og  fra   Møen?" 
Brød   Kongen   heftig  ud, 
„„Tilvisse!  skjondt  jeg  bringer 
Fra  Tilly  jer  Bud! 
For  femten  Vintre  siden 
Lød  Befalingen:   „Reis!" 
Men  længe  blev  jeg  opholdt 
Paa  Møen  underveis!"" 

„Dit  Ærend?"    „„O!  jeg  bringer 
Eders  Naade  et  Pant 
Paa  den  høie  Beundring, 
I  som  Feltherre  vandt!"" 
Forsigtig  nu  han  vikled 
Af  Korkaabens  Fold 
I   Sølv   forarbeidet 
Et  straalende  Skjold. 

„Mit  Mærke!"    Kongen  raabte, 
Mens  Munken  paa  Knæ 
Rakte  ham  i  Haanden 
Den  frelste  Trofæ : 
Klart  Løverne  straaled 
Paa  den  mattere  Bund 
Med  udhævet  Arbeid 
I  Skjoldhjertets  Grund. 

I  Kreds  om   dem   var  stillet 

Billeder  fleer 

Som   Achilleus'  Mærker 

I  Sangen  hos  Homer. 

Det  Hele  var  et   Kunstværk 

Af  udmærket  Værd 

Af  en   Smed  i  Toledo, 

Berømt  for  sine  Sværd. 

Om  Randen  Kongen  læste 
En  Hilsen,  hvis  Ord 
Tilly  selv  indgraved 
Til  Drotten  i  Nord: 
„Eders  Ære  blev  reddet 
Som   Skjoldet,   der   sank. 
Og  straaler  for  al  Vei'den 
Pletfri  og  blank!" 

Da  smiled  Kong  Christian, 
Og  Skjoldet  han  hang 
Blandt  de  øvrige  Vaaben, 
Saa  Pladerne  klang; 
Aftensolen   speiled 
I  Sølvet  sin  Glands 
Og  slynged  om  Tillys  Runer 
Af  Straaler  en  Krands. 

Ted  Dreiebænken. 


y  ed  Dreiebænken  Kongen 
I  Morgengry  sad 
Og  dreiede  Rosetter 
Med  Blomst  og  med  Blad; 
Til  Bedestolens  Himmel 
Af  Elphenben   ud 
Han  meislede  Stjerner. 
I  Tro  paa  sin   Gud. 

De  gyldne  Vindruklaser 
Blev  løsnet  med  Sorg 
Af  Stolloftets  Felter 
Paa  det  stolte  Fredriksborg, 
I  Diglen  blev  de  kastet, 
Da  Krigen  var  begyndt, 
Og  af  de  gyldne  Dynger 
Slog  Kongen  sig  Mønt. 

Nu  dreied  han  Rosetter 
Med  Blomst  og  med  Blad, 
Der  fast  skulde  skrues, 
Hvor  Druen   fordum  sad, 
Da  traadte  hen  til  Bænken 
Og  de   surrende  Hjul 
Den  hemmelige  Fange 
Fra  Klintkirkens  Skjul. 

„Hil  sidde  I,  min  Konge! 
Med  Skjødskind  og  Kniv, 
Hvor  Hjulet  gaaer  i  Gænge 
Til  Eders  Tidsfordriv; 
Men  medens  her  I  dreier 
Paa  Tip  og  paa  Tap, 
Har  Paven  dreiet  Eder 
En  skammelig  Knap." 


„„Hvad  mener  Du?""    fra  Kongen 

Med  Undren  det  lod. 

Mens  en  Elphenbens  Stjerne 

Trilled  i  hans  Skjod. 

„Jeg  mener  Jesuiterne. 

Der  trodse  Kongens  Bud 

Og  færdes  her  i  Riget 

Snart  ind  og  snart  ud!" 

„I  Danmark  Jesuiter!" 

Drotten  raabte  vred. 

Og  Munken  om  Hans  Rønnov 

Gav  ham  Besked, 

Da  bruste  Christians  Vrede 

Som   Skum   over  Vand, 

Da  slog   han   op   med   Haanden 

„Afsted  til  Møens  Land!" 

Og  alle  de  smaa  Stjerner 

Af  Skjødskindet  gled 

Og  trilled  med  Rosetterne 

Paa   Stengulvet  ned, 

Og  snart  i  Guld  og  Purpur 

Forvandlet  nu  stod 

Dreiebænkens  Mester 

Af  det   kongelige  Blod. 

Sløret. 

JL  Klintkirkens  Krypter 
Grublende  gik 
Rønnov  urolig, 
Den  sidste  Katholik; 
Fangen  var  ham  sluppen 
Af  Hænderne  bort. 
De  dobbelte  Lænker 
Kom  jo  tilkort. 

Han  kaldte  liden  Kirsten 
Af  det  stængede  Bur, 
Der,   hvor  hun   lonligt  leved 
I  den   ensomme  Ur; 
I  hvide  Klæder  hyllet 
Hun   kom,   da  han   bod, 
Synlig  forandret 
Af  Lidelse  og  Nod. 

Af  Egekisten  hæved 

Nu  Faderen  et  Slør, 

Som  Nonnerne  det  brugte 

I  Ceciliekloster  for; 

„Jeg  bringer  Dig  et  Smykke," 

Rønnov  brød  ud. 

„Nu  skal  Du  tage  Sløret 

Og  vorde  Himlens  Brud!" 

Da  perled  hendes  Taarer 

Ad  Kinderne  ned, 

Da  tænkte  hun  paa  Eiler, 

Og  Sløret  hun   smed. 

„Her  hjælper  ingen  Modstand," 

Lød  Faderens   Ord, 

„Husk  paa  den  Ed,   vi  Alle 

Vor  Stamfader  svoer!" 

„I  Bøhmens  gamle  Rige 
Sig  hæver  et   Tag 
Over  Cecilie  Kloster, 
I  Skyggen  af  Prag, 
Der  skal  Du  vorde  Nonne 
Saa  sandt  jeg  er  til, 
Og  paa  det  liellige  Orgel 
Øve  dit  Spil!" 

Saa  traadte  han  tilside 

Og  ind  i  Kirken   gik, 

Den  myndige  Herre, 

Den  sidsle  Katholik: 

Liden   Kirsten   sank   med  Taarer 

Og  Bønner  paa  Knæ 

Foran   Madonnas  Billed 

Al   det  udskaarne  Tiæ. 

Paa  Gulvet  laa  Sloret 
Saa  nær  hendes  Fod, 
Kastet   i  lange  Folder, 
En  bølgende  Flod; 
Da  ilte   Solens   Straaler 
Gjennem   Glukken   foibi 
Og  kasted  gyldne  Stjerner 
Paa  Floret   deri. 


Det  var  som   det  forvandled 
Sig  for   hendes  Blik, 
Som   en   usynlig  Lykke 
Fra  Stjernerne  gik 
I  tusinde  Straaler 
Gjennem  Hvælvingen   ud, 
Som   Sløret   af  en  Nonne 
Blev   Slør  for  en  Brud. 

Af  Støvet  hun  det  hæved 
Saa  længselsfuld-øm 
Og  fæsted  det  om  Lokkernes 
Bølgende   Strøm. 
Guldstjernerne  zittred 
Og  skjælved   end   deri, 
Hun  følte  sig  saa  salig, 
Beroliget   og  fri. 

Og  mere  venligt   smiled 

Madonna  end  før 

Til  Bruden  med  det  yndigt 

Forviklede  Slør; 

Da  bruste  Orglets  Toner 

Med  liflig  Musik, 

Gudstjenesten  begyndte. 

Og  liden  Kirsten   gik. 


115 


I  Klintekirken. 

X  Klintkirken   Munkene 
En   hellig  Messe   sang, 
Koralens   dybe  Toner 
Fra  Orgelet  klang: 
Hundred   Kjerter  brændte, 
I   Gnldkjæder  hang 
Røgelsekarrets  Urne, 
Som  Kordrenge  svang. 

For  Alteret  stod   Rønnov 

I  bispelig  Ornat; 

Paa  Staven  af  Elphenbeen 

Sig  krummed  en   Agat. 

I  Bænkene  paa  Gulvet 

Menigheden   sad 

I   sorte  Høitidsklæder 

Andægtig  og  qyad. 

Da  traadte  liden   Kirsten 
Ad  Kirkedøren  ind. 
Med  Sløret  over  Issen, 
I  Kjerternes   Skin. 
Da  smilte  paa  Pulpituret 
Alle  de  Engle  smaa, 
Udskaarne  med  Basuner 
Og  gyldne  Vinger  paa. 

Hun  traadte  hen   til  Altret 
Og  lagde  paa  et  Vink 
Af  Rønnov  sit  Hoved 
Under  Sølvsaxens   Blink; 
Alt  Haanden  han  bevæged 
For  at  gjøre  et  Skaar 
I  de  deilige  Lokker 
Og  afklippe  hendes   Haar. 

Da  banked  det  paa  Porten 
Med  vældige  Stod, 
Den   dumpe  Gjcnlyd  sukked 
I  Klintkirkens   Skjød; 
Med  Bragen  sig  aabned 
For  Landse  og  Spyd 
De  tvende  store  Porte. 
Der  vendte  ud  mod  Syd. 

Fra  Hoialtret  skued 
Igjenneni   Skibet  ned 
Rønnov  de  aabne   Buer 
Og  skjælved  derved; 
Thi  udenfor  Kirken 
I   den   stormfulde  Nat 
Han   oined  Blus  og  Fakler 
Og  Konjr  Christians  Hat. 

Han   hørte  Havet   skvulpe 

Mod  Klintkirkens  Fod, 

I  rasende  Fraade 

De  hvide  Bølger  stod ; 

Blandt   sønderrevne  Skyer 

Tilsyne   sig  lod 

Over  Kongen  og  hans  Følge 

Fuldmaanen  i  sit  Blod. 

Og  under  Stormens  Bulder 
Og  Brændingens  Larm 
Treen  Kongen  ind  i  Kirken. 
Blussende  af  Harm : 
Han  skued  med  Forundring 
I  Kridtstenens  Ur 
De  korslagte  Buers 
Arkitectur. 

Igjennem  Kirkegangen 
Han  skred  at  holde  Dom, 
Da  tabte  Rønnov  Staven 
Og  styrtede  om; 
Et  Slagfald  ham  ramte, 
Han  laae  i  Kirkens  Skjød 
Strakt  for  Kongens  Fødder 
Ligbleg  —  og  død. 

„Ham  Himlen  har  truffen!'' 

Lød  Kongens  vrede  Ord, 

„Papister!    og  Munke! 

Et  hvælvet  Kirkekor! 

Guds  Død!    Det  skal  ha'e  Ende! 

Som  god  Protestant 

Vi  bar  ved   Luther  am   Barnberg 

Vor   hvide   Elephant! 

„Før  trende  Solemærker,''' 
Han  vendte  sig  nu 
Til  Menighedens  Fæller, 
Der  lytted   med   Gru, 
„For  trende  Solemærker 
I  under  Straf  af  Død 
Skal  rømme  Land  og  Rige, 
Hvis  Love  I  brod!" 

„Og  dermed  Gud   befalet!" 
Saa  greb  han   med   Hast 
Liden  Kirsten   ved  Armen 
Saa  sikkert  og  fast. 
Hun  fulgte  ham   af  Kirken 
I   Nattens   Slorme  ud, 
Og  Menigheden   spredte  sig 
Paa   Dankongens   Bud. 

Og  Klintekirken   stille 
Nu  stod  og  forladl 
Med  de  aabnede  Porte 
I  den  stormfulde  Nat, 
Og  Kjerterne   vifted 
Og  een   efter  een 
De  sluktes  og  gik  ud 
Under  Hvælvet  af  Steen. 

Høit  Brændingen   skvulped 
Mod  Kirkedøren  ind, 
Hvor  Fuldmaanen  lyste 
Med  sit  zittrende  Skin, 
Den  kasted  sine  Straaler 
Høialteret  imod. 
Just   der,  hvor  Crucifixet 
Blandt  Blomsterne  stod. 

Sært  blinkede  Korset 
Med  Christi  Legem   paa, 
Af  Elphenben  udskaaret 
Og  med  Sølvnagler  smaa, 
Det  lued  i  Natten 
Saa  mægtigt  og  stort, 
Besat  med  Ædelstene 
Og  af  Ibenholt  gjort. 


Da  nærmed  sig  en   Skygge, 

Kroget  og  krum, 

Paa  Rønnovs   Lig  han   stirred 

Forstenet  og  stum. 

„Din  Fange  har  Du  martret", 

Han  endelig  brød  ud, 

„Men  nu  er  Alt  tilgivet 

Af  mig  —  og  af  Gud!" 


Saa  greb  han  Crucifixet 
Med  stærk  og  sikker  Haand, 
Og  stak   det  under  Kuttens 
Det  side  Klædebaand; 
Til  Rønnov  han  skotted, 
Som  vented  han   et  Skrig, 
Og  fjerned  sig  hurtig 
Fra  det  truende  Lig. 

Men  lydløst  og  stille 
Ved  Alteret  laa 
Bispen   i   sin   Kaabe 
Med  Guldzirater  paa, 
Staven  var  brudt  i  Faldet, 
Der  gjennem  Slægtled  gik 
I   Arv  til  Hans  Rønnov, 
Den  sidste  Katholik. 

Crucifixet. 


X  aa  Stegeborg  Kong  Christian 
I  Armstolen  sad, 
Mens  Voxlyset  vifted 
Paa  Bordets  Mannorblad; 
Ved  hans  Fodder  liden  Kirsten 
Sin  Sorg  øste  ud. 
Knælende  ])€iSi  en  Skammel, 
Yndig  og  prud. 

Hun  kunde  ei  skifte 

Sin  Oldefaders  Tro, 

Det  mente  hun  saa  sikkert   — 

Men  Dankongen  loe; 

Da  banked  det  paa  Døren, 

Og  Munken  traadte  ind 

Med  det  skjulte  Klenodie 

Saa  listefuld  i  Sind. 

Og  begjærligen  Kongen 
Efter  Trækorset  greb, 
Med  de  dyre  Ædelstene, 
Som  Fortiden  sleb; 
Han  proved  det  noie 
Og  dreied  det  omkring, 
Som  søgte  han  efter 
En  hemmelig  Ting. 

Paa  Bagsiden  trykked  han. 
Da  sprang  en  Plade  frem, 
I  Ibenholtet  aabned  sig 
Det  lønlige  Gjem. 
Derinde  laa  en   Seddel 
Af  gult  Pergament, 
Kong  Christian  udfolded  den. 
Da  stod  der  paa  Prent: 

„Vi  Joachim  Rønnov, 
Hvem  Herren  befoel 
Den  bispelige  Krumstav 
Paa  Roeskilde  Stol, 
Vi  hermed  forkynde, 
At  til  vor  sidste  Stund 
Vi  ved  den  sande  Kirke 
Holdt  fast  af  Hjertens  Grund! 

„Dog  løse  vi  herved 

Vor  hele  Descendens 

Fra  det  romerske  Sognebaand, 

Med  faderlig  Concens. 

Det  staa  den  frit  at  væke 

Mellem  Luther  og  Os." 

Og  derpaa  fulgte  Navnet, 

Og  Seglet  hang  hos. 

Da  reiste  liden  Kirsten  sig 
Fra  Skamlen  saa  fro, 
Og  Pater  Martin  smilte. 
Og  Dankongen  loe; 
Han  ilte  over  Gulvet 
Did,  hvor  i  Folder  gled 
Det  tunge  Purpurtæppe, 
Der  hang  fra  Loftet  ned. 

Han  greb  de  gyldne  Qvaster 
I  den  flettede  Snor 
Og  trak  Tæppet  tilside 
Saa  let  som  et  Flor; 
Da  saae  liden  Kirsten 
Bag  Tæppets  Folder  staae 
Den  deilige  Ungersvend, 
Hun  havde  grublet  paa. 

Fra  Nischen  Eiler  Svane 
Nu  sprang  paa  Gulvet  ud 
Og  favned  saa  lyksalig 
Sin  skjælvende  Brud. 
Hun  hulked  af  Glæde 
Og  sank  til  hans  Bryst, 
Og  Kongen  dem  velsigned 
Med  høi  og  mandig  Røst: 

„Vor  Ridder,   Eiler   Svane, 
Vor  Mand  og  vor  Søn  ! 
Modtag  af  Kongens  Hænder 
Din  Brud  og  din  Løn ! 
Du  tjente  Os  trofast 
Derude  paa  Søen, 
Paa  Stegeborg  Du  bygge, 
Vor  Lehnsmand  paa  Møen  ! " 

Saa  kasted  de  sig  Begge 
For  Kongen  paa  Knæ, 
Han  løfted  Crucifixets 
Hellige  Træ: 
„Paa  Christus  I  stole, 
Naar  Alt  staaer  paa  Spil, 
Han  hjælper  de  Sjæle, 
Der  høre  ham  til!'' 

Brylluppet 

JL  Stegeborgens  Høisal 

Var  Lystighed  og  Dands, 

Der  straaled  Guld  og  Perler 

I  Kjerternes  Glands, 

Der  klirred  gyldne  Sporer, 

Der  vifted  høie  Fjer, 

Røde  og  hvide , 

I  Rækker  og  Karreer. 

Og  Giger  og  Floiter 
Langt  lid  paa  Natten  lød, 
I  slebne  Pokaler 
Druerne  flød; 
Og  Kongen  var  tilstede 
Og  mangen  fornem  Gjæst, 
Man  feired  liden  Kirstens 
Og  Eilers  Bryllupsfest. 

Hun  blussed  som  en  Rose 
Imellem  sine  Møer, 
Og  nedad  Nakken  bølged 
Et  guldstjernet  Slør. 
De  Stjerner,  der  i  Floret 
Jo  faldt  ved  Solens  Kast, 
Hun  havde  selv  baldyret 
Med  gyldne  Traade  fast. 

I  Salens  ene  Ende 

Sad  paa  en  snørklet  Stol 

Den  kongelige  Herre, 

Der  i  Danmark  befoel. 

Da  tren  et  sælsomt  Optog 

I  Riddersalen  ind, 

Og  det  var  Møens  Bønder, 

Dem  meldte  Ivar  Vind. 

I  Spidsen  gik  der  Spillemænd 
Med  Blomster  i  Hat, 
Saa  kom  der  trende  Knøse 
Med  Klintkongens  Skat. 
En  høirød  Silkepude 
De  løfted  hver  især 
Med  hans  takkede  Krone, 
Hans  Scepter,  og  Sværd. 


128 

I  Klinten  dernede. 
Hvor  Havet  bruser  dybt, 
De  havde  løftet  Arven 
Af  Dronningstolens  Krypt, 
Den  Arv,  der  faldt  hin  Aften, 
Da  fra  sit  Riges  Egn 
Klintekongen  tlygted 
For  Korsets  dyre  Tegn. 

For  Dannerkongens  Fødder 
Paa  Gulvets  Granit 
De  bukked  sig  og  lagde 
Kronen  af  Kridt, 
Et  Slagsværd  af  Filsben 
Og  et  Scepter  af  Rav, 
Koraller  og  Perler 
Fra  det  rullende  Hav. 


Da  lod  Kong  Christian  aabne 
Et  Taarnkamraers  Gjern, 
Der  stødte  op  til  Salen 
Og  sprang  i  Muren  frem. 
Der  Sagnets  Klenodier 
Paa  Puder  blev  lagt, 
Da  tog  Kong  Christian  Ordet, 
Og  Alle  gav  Agt: 

„Hans  Vælde  er  tilende, 

Hans  Tid  er  forbi, 

Der  Scepter  bar  og  Krone 

I  Sagnets  Poesi, 

Og  Vi  har  succederet 

Paa  Thronen  af  Flint, 

Vi  byde  og  befale 

Fra  nu  paa  Møens  Klint!"- 

Saa  lod  han  Kamret  mure 
I  Hastighed  til 
I  Lys  af  Festens  Kjerter 
Og  under  Sang  og  Spil. 
Riddere  og  Damer 
Traadte  paany  en  Dands 
Til  Kæmpevisens  Toner 
I  Bryllupsnattens  Glands. 

Da  Kamret  til  var  muret, 
Kong  Christian  inden  Kort 
Sig  reiste  fra  sin  Throne 
Og  drog  i  Natten  bort; 
Ham  Brudeparret  fulgte 
Med  Fakler  tilhest 
Og  takked  under  Taarer 
Den  kongelige  Gjæst. 

Fra  Møens  Land  han  atter 
Drog  hjem  til  Kjøbenhavn; 
Eiler  og  liden  Kirsten 
Vendte  til  Borgens  Favn; 
Over  deres  Lykke 
Sig  hvælved  grønne  Lind, 
Hvor  Klintekongens  Krone 
I  Sten  var  muret  ind. 

Klintekorset. 


En 


taagesløret  Aften 
I  Eftersomrens  Tid 
Gik  Eiler  og  liden  Kirsten 
Til  Klintkirken  hvid. 
Da   saae    de    med  Forundring 
Under  Slotsgavlens  Mur 
Kun  sammenstyrtede  Buer 
I  den  vilde  Natur. 

En  enkelt  Søile  raged 
Af  Kridtmassen  op, 
Den  vilde  Vin  sig  slynged 
Om    dens  Fod   og   dens  Top; 
Hist  laa  en  styrtet  Pille, 
En  Capitæl  laa  der. 
Hvor  Enebusken  skjælved 
Med  sit  blaaliggrønne  Skjær. 

Langs  Stranden  Eiler  iled 
Blandt  de  rullende  Sten 
Did  op,  hvor  Rønnov  hvilte 
Sine  skrinlagte  Ben; 
Der  traadte  liden  Kirsten 
Til  Gravstedet  hen 
Og  planted  Crucifixet 
Over  den  døde  Yen. 

Blandt  vilde  Bronibærranker 

Det  malerisk  stod 

Fæstet  i  Klippens  Spalter, 

Ved  Klintepilens  Fod. 

Forkrøblede  Bøge 

Alvorligt  peged  paa 

Det  Kors,  hvor  Christus  blødte, 

Og  dets  Sølvnagler  sniaa. 

Da  greb  liden  Kirsten 
Det  vilde  Hyben  skud 
Og  slynged  det  om  Korset 
Snart  ind  og  snart  ud ; 
Til  Minde  om  sin  Fader 
Hun  slyngede  stolt 
De  rødmende  Roser 
Om  det  sorte  Ibenholt. 

Saa  talte  hun  vemodig 
Om  hans  Henfart  til  Gud, 
Og  om  hans  lille  Kirke, 
Der  sank  paa  Kongens  Bud, 
Om  Menighedens  Skjæbne, 
Der  drog  til  Prag  og  Wien, 
Og  om  de  sidste  Rester 
I  den  øde  Ruin. 


Da  dreiode  om  Klinten 
Paa  Stien  dernæst 
Klædt  i  den  sorte  Kjole 
En  protestantisk  Præst, 
Og  da  han  kom  nærmere, 
Gjenkjendte  Eiler  glad 
Den  hemmelige  Fange, 
Der  i  Klintfængslet  sad. 

„Qod  Aften,  Fader  Martin," 

Fra  Eiler  det  lød, 

Og  Fader  Martin  nikked 

I  Aftensolens  Glød. 

Han  satte  sig  paa  Klinten 

Hos  Ægteparret  ned 

Og  saae  paa  Crucifixet 

Og  smilte  derved. 

„I  har  jer  nok  forundret 

Og  betænkt  nu  og  da, 

Hvor  Kongen   fik  den  Kundskab 

Om  Testamentet  fra. 

Jeg  vidste  fra  min  Fader, 

Det  var  i  Korset  gjemt, 

Og  betroede  Hans  Naade, 

Hvad  ellers  var  glemt! 

„Min  Fa'erfa'er  var  Vogter 
Og  Foged  tilforn, 
Da  Biskoppen  svælted 
I  det  blytækte  Taarn, 
Der  saae  han  en  Aften 
Med  undrende  Sind, 
At  Bispen  stak   Sedlen 
I  Crucifixet  ind!" 


„„Din  Hjælp  være  lovet!"" 
Brød  Eiler  heftig  ud. 
„Derom  ingen  Tale, 
Velsigne  jer  Gud! 
Hor!    Kirkeklokken  kalder 
Fra  mit  landlige  Hjem!" 
Da  reiste  sig  den  Gamle 
Og  skred  ad  Stien  frem. 

Og  Eiler  og  liden  Kirsten 
Nu  hørte  næst  derved 
Aftenklokkerne  ringe, 
Mens  Solen  gik  ned, 
Det  var  fra  Landsbykirken, 
Der  nærmest  og'  næst 
Sig  høined  bag  Klinten, 
Hvor  Martin  var  Præst. 

Saa  sad  de  Begge  længe 

Mens  Aftensolens  Skin 

Faldt  blandt  de  vilde  Roser 

Paa  Klintekorset  ind, 

De  takked  Gud  for  Lykken, 

Han  naadig  dem  gav. 

Og  rakte  hinanden  Haanden 

Over  Hans  Kønnovs  Grav. 


End  Korset  staaer  paa  Klinten 

Ved  Havet  det  blaa, 

Og  Sangens  Fugl  sig  sætter 

Trøstig  derpaa. 

Det  trodser  Storm  og  Vover 

Paa  Skræntens  steile  Rand 

Og  lyser  Freden  over 

Det  skjønne  Møens  Land. 

